Ahalmen Teknologiko Handia – GARAIA Parke Teknologikoa\nBalio erantsi handiko ekosistema bat sortzeak GARAIA inguruneko enpresei puntako zentro teknologikoak edukitzeko modua eman die, beraien beharrak asetzeko. Jarrera berritzailea bideratzeko, 15 zentro teknologiko eta enpresako I+G unitate daude (IK4-Ikerlan, IK4-Ideko, IK4-Lortek, Fagor Aotek, Cikatek, CS Centro Stirling, Edertek, ETIC, ISEA, Koniker, Leartiker, MIK, MTC-Maier, Orona EIC, ULMA PTC) Europako maila teknologikoan punta-puntakoak, ikerketa eta garapen teknologikoko proiektu estatal eta nazioarteko ugaritan parte hartuz.\nZentro teknologiko eta enpresako I+G unitate horiek askotariko industri sektoreak hornitzen dituzte, hala nola garraioa, industri ekipamenduko ondasunak, energia, iraunkortasuna eta osasuna, hainbat ezagutza arlotan oinarrituta, horien artean egonik mekatronika, potentziako elektronika, fabrikazio aurreratua, elektronika txertatua (EIKTak), efizientzia eta biltegiratze energetikoa edo mikro-teknologiak.\nAhalmen teknologiko horien kontzentrazioaren ondorioz, GARAIA Ekosistema leku pribilegiatua da nazioartean lehiatzen ari diren edo lehiatu nahi duten osagai teknologiko handiko enpresa industrialentzat.\nIkerketa eta garapen zentro propioak\nAsmakuntza patenteen familiak\nI+G proiektuak Europako lankidetzarekin\nZentro teknologikoak eta enpresen I+G unitateak\nIK4-IDEKO Zentro teknologikoa, makina-erremintan espezializatua.\nIK4-IKERLAN Ikerketa zentroa, sistema txertatu, potentziako elektronika, mikroteknologia, energia, mekatronika eta fabrikazio aurreratuan espezializatua.\nIK4-LORTEK Zentro teknologikoa, lotura prozesuetan espezializatua.\nAOTEK Automatizazio eta optikako teknologiak garatzeko unitatea.\nCIKATEK Material polimerikoen multzo eta osagaien garapen eta ikerketan espezializatutako unitatea.\nCS CENTRO STIRLING Etxearen inguruneko energia iraunkorrei zuzendutako zentroa.\nEDERTEK Fundizio prozesuetan espezializatutako unitatea..\nETIC-INNOVATION CENTER Cloud computing berrikuntza zentroa.\nISEA Enpresa zerbitzu aurreratuen berrikuntzarako zentroa.\nKONIKER Konformazio eta muntaketa prozesuetan espezializatutako zentroa.\nLEARTIKER Polimeroen teknologian eta elikagaien teknologian espezializatutako zentroa.\nMIK Enpresa kudeaketari buruzko ikerketa zentroa.\nMTC-MAIER Termoplastikoz fabrikatutako Automobilgintzako multzoen eta osagaien garapen eta ikerketan espezializatutako zentroa.\nORONA EIC Jasokuntzan espezializatutako zentroa.\nULMA PTC Zentro teknologikoa, ontziratze eta enbalatze teknologien esparruan.


Hizkuntza lidergoa aztertzen | Lantalan\nTeorizatutakoa praktikara eramate horretan Fagor Ederlan eta Emunen artean ekimen bat jarri genuen abian. Erakundeko organigraman liderrak direnak euskara normalizatzeko prozesuan ere lider izateak duen garrantziaz jabetuta, lidergotza hori nola jokatu hausnartu dugu.\nLandu nahi izan duguna ez da berria, nobedosoa; aurretik ere egin izan dira hainbat ahalegin, baina oso gutxitan lotu izan dugu lidergoa hizkuntza kudeaketarekin. Elkarren ondoan eseri, formazioa jaso, hausnartu eta euskara normalizatzeko lider batek izan behar duen portaeraz jardun dugu. Liderrak kontzientzia, konpetentzia eta koherentzia ezinbesteko osagai dituela ikusi dugu. Konturatu gara enpresako bestelako gestioan liderrak direnak euskararen erabilera normalizatzeko lanetan ere lider izan daitezkeela; eta ez hori bakarrik, bestelako gestioan liderrak direnak euskararen erabilera normalizatzen lider papera jokatzen badute, prozesuak asko irabazten duela, urrats sendoagoak emateko aukera eskaintzen duela. Beste era batera esanda, liderren portaera linguistikoak, beste batzuen aurrean eredugarri izateak, euskararen garapenean urrats sendoagoak ematea ahalbidetzen du\nSoziolinguistika Klusterrak, azaroaren 17rako, Mondragon Unibertsitateko Huhezi Fakultatean antolatutako jardunaldi irekian bide horretan egin dugun interbentzioaren berri emango dugu. Jakin badakigu, egin dugun urratsa abiapuntua besterik ez dela, baina aurrera egiteko ezinbesteko hausnarketa delakoan gaude.\nBidaltzailea: Elias Zumalde, Emuneko teknikaria\nAuzoko egitasmoa »\n« Lortu al dugu interneten ondo idaztea?


Biharko mobilizazioekin, aldarrikapenez beteriko lau urteri jarraipena - Debagoiena - Goiena.eus\nBiharko mobilizazioekin, aldarrikapenez beteriko lau urteri jarraipena\nJone Olabarria 2022-01-14 10:36\nArrasateko pentsiodunen mugimenduak astelehenean egindako elkarretaratzea.\nEuskal Herriko pentsiodunen mugimenduak deitutako mobilizazioekin egingo dute bat bihar Debagoieneko pentsiodunek Donostian. Aldarrikapenekin hasi zirenetik lau urte igarota, "gizarte osoari" zabaldu nahi izan diote deialdia eta autobusa ere antolatu dute.\nLau urte dira pentsiodunak astelehenero mobilizatzen hasi zirenetik, eta, Gabonetako etenaldiaren ostean, Debagoienean ere herrietako plazetara itzuli dira aldarrikapenekin asteon. Lau urte hauen balorazio "positiboa" egin du bailarako pentsiodunen mugimenduak, eta orain arte egindakoak "merezi izan duela" azpimarratu.\n"2018. urtean hasi ginen, gure pentsioetan %0,25eko igoerarekin, eta 2019an erretiroa hartzeko asmoa zutenek bazekiten pentsioan murrizketa erantsia izango zutela. Pentsioen borroka etorkizuneko belaunaldietakoengatik ere bada. Badakigu pentsio publiko duinek berekin dakartzatela lan-baldintza duinak", azaldu dute.\nLau urteko aldarrikapenek fruituak eman dituztela azpimarratu dute, eta lorpen horietako hainbat zerrendatu: "2018an, oro har, pentsioak %1,7 igotzea; 2019an, %1,6; 2020an, %0,9; eta 2021ean, beste %0,9, %2,5era arteko atzerapenekin; gutxieneko pentsioak %3 izatea 2019an eta 2021ean". Emakumeen egoeran ere jarri nahi izan dute fokua, eta gogorarazi dute 1.000 eurotik beherako pentsio guztien %72,33 emakumeenak direla.\nBihar, hiriburuetan deialdia\nEdozelan ere, beste hainbat gauza egiteke daudela zehaztu dute, eta aldarrikapenekin jarraituko dutela gaineratu. Hain zuzen ere, zapatuan, urtarrilak 15, Euskal Herriko pentsiodunen laugarren urteurrena ospatzeko manifestazioak egingo dituzte Hego Euskal herriko lau hiriburuetan eta hainbat herritan. Deialdia gizarte osoari zabaldu nahi izan dio Arrasateko pentsiodunen mugimenduko kide Juanito Saizarrek: "Dei berezia egiten diegu pentsiodunei, langileei eta, oro har, gizarte osoari urtarrilaren 15aeko manifestazioetan parte hartzeko eta Euskal Herriko kaleak betetzeko. Gure presioa kalean mantendu behar dugu".\nDebagoiendarrek Donostiako Alderdi Edertik abiatuko den mobilizazioarekin egingo dute bat, 12:00etan. Bertara joateko autobusa antolatu dute: 10:15ean abiatuko da, Arrasateko Ospitaleko autobus geltokitik, geldialdia egingo du ostean Elorregin, oñatiarrak batzeko, eta, azkenik, Bergaratik pasako dira. Inork joan nahi badu, 669 95 84 92 telefonora dei egin dezala.


Nazio Batuen Biztanleria Fondoak, UNFPA, eta Haurren Laguntzarako Nazio Batuen Funtsak, UNICEF, Afrikako 6.000 erkidegotik gora emakumezkoaren ebaketa genitala egiteari uztea lortu dute azkeneko hiru urteetan, batera antolatutako programari esker. Babatunde Osotimehin eta Anthony Lakek, UNFPA eta UNICEFeko zuzendari exekutiboak hurrenez hurren, programan barne dauden herriak Etiopia, Egipto, Kenya, Senegal, Burkina Faso, Gambia, Ginea eta Somalia direla aditzera eman dute.\nEtiopian, ebaketen tasa %80tik %74ra jaitsi da, Kenyan %32tik %27ra eta Egipton, %97tik %91ra. Urtero, Afrika eta mundu osoko hiru miloi neskatok pairatzen dute ohitura hau, guztira, 140 milioitik gora direla ebaketa hauek jasan dituztenak.\n2008.urtean abian jarri zen Baterako Programak tokian tokiko kulturara hurbiltzean datza, giza – harremanak eta elkarrizketaren bidez, belaunaldi batean ohitura hau alde batera utzi dezaten. Komuntasuneko kide guztiak konprometitzea da bere helburua, neskatoak eta buru erlijiosoak barne. Emakumezkoen ebaketa genitala gaitzetsi ordez, uztea orokorra izan dadin lortu nahi dute, aurrera eramaten dutenen arbuioa saihesteko jarduera honi borondatez uko egin dezaten.\nOhitura hau alde batera uzteko mundu mailan egiten diren ahalegin handiak badira ere, garapen - bidean dauden herrialde askotan egiten jarraitzen dute, eta etorkin familiak kokatu diren Europa eta Ipar Amerikako herrialde askotara zabaldu da ere. Pairatu duten neskatoen gehiengoak Afrika eta mendebaldeko Asiako 28 herrialdetan bizi dira, baina baita India, Indonesia eta Malaysian ere.\nEspainian ez dago datu ofizialik, baina Bartzelonako Unibertsitate Autonomoaren ikerketa baten datuen arabera, etorkin familietatik datozen 10.000 neskatoek, gutxi gora behera, ebaketa mota hau pairatzeko arriskuan daude.\nUNFPA eta UNICEF-en Baterako Programak “Europa eta Afrika bitartean zubiak eraikitzen” izeneko topaketa antolatu zuen eta bertan, Afrika, Europa eta Latinoamerikar gobernuen ordezkariak, Nazio Batuen agentziak, nazioarteko taldeak eta ebaketa genitala pairatu duten emakumeak egon ziren, Sister FA. Senegaldar rap abeslaria barne. Inter - Afrikar Batzordeak (IAC ingelesez) antolatutako topaketa, Genevako Kongresu Nazioarteko Zentroan eman zen otsailaren 7an.


Euskal Kultur Erakundearen sartzea, Pantxoa Etxegoin\nLota jauregia © Radio France - Institut Culturel Basque\nEuskal Kultur Erakundearen sartzea aipatzen dugu Pantxoa Etxegoin zuzendariarekin.\nUrtean zehar, hainbat ekitaldi sustengatzen dute, partaide nagusi gisa.\nJoan den larunbatean, Pantxoa Etxegoin Pariseko Châtelet antzokian, "Ohiberritze" gaualdian zen : Jean Pitrau pastoralaren zatiak, Maurice Ravel-en musikak, eta Xiberoko kantu eta dantzak eskaini ziren.\nGaualdiaren berri emaiten digu.\nItsasun, Hiru Kasko, Ekainaren 23an, bainan izen emaiteko mementua da !\nEkainaren 17an, Ganer Hustea Baionan Surfeurs Solidaires elkartearen alde


Los Creyestes/Las Membranas: Ur azpiko fededunen r"n"r partekatua — Gaztezulo\nLos Creyestes/Las Membranas: Ur azpiko fededunen r"n"r partekatua\nLos Creyestes/Las Membranas: Ur azpiko fededunen r"n"r partekatua https://www.gaztezulo.eus/albisteak/los-creyesteslas-membranas-ur-azpiko-fededunen-rnr-partekatua https://www.gaztezulo.eus/albisteak/los-creyesteslas-membranas-ur-azpiko-fededunen-rnr-partekatua/@@download/image/83p66Membranas.jpg\nBloody Hotsak zigiluak bigarren erreferentzia argitaratu berri du: Jaengo Los Creyentes eta Alacanteko Las Membranas banden binilozko 7 hazbetekoa. single partekatua, alegia. Diseinu bikainarekin jantzita dator, eta barruan 50eko hamarkadako rock and rolla eta 60ko hamarkadako garage-rocka dira protagonistak.\nSinglearen A aldea biraka hasi bezain laster, Las Membranasen doinua entzun daiteke. 60ko hamarkadako garage-rock doinuak dira nagusi. Harmonika indartsua nabarmentzen da; atzetik gitarrak, baxuak, bateriak eta teklatuek batez ere, azken horiek zurrunbilo iluna bultzatzen dute. Corre, niña, corre! kantan, bikote baten rock and roll grinak eragindako ihesaldia kontatzen dute.\n"Egia esan, 60ko hamarkadako kutsu gutxien zeukan doinua zelako aukeratu genuen\nKar, kar, kar. Hartara, rockabillyzaleak ez ziren beldurtuko!", dio Paco baxu jotzaileak, Los Creyentes zeharka eta umoretsu aipatuta. "Horrez gain, Los Sirex taldea asko maite dugulako grabatu dugu", gaineratu du. Izan ere, Espainiako talde mitiko horrek "Corre niña ves al tren o marchará" bertsoa abesten zuen El tren de la costa abestian (1965).\nB aldean, andaluziarrek Witchcraft man jarri dute; 50eko hamarkadako rock and roll doinu zaharretan eraikitako kanta frenetikoa. Los Creyentes The Cramps eta The Meteors banden ondoregoak direla esan daiteke. "Gure kanta himnoa da, eta Las Membranasen Corre, niña, corre doinuarekin batera, singleak dantzarako bi harribitxi apropos edukitzea lortu dugu. Harro gaude bi abesti ikaragarri horiekin, eta mundu erdiko disko jartzaileek hortxe dituzte. Gainera, gure kantak edozein doinutan bilatzen ditugun baldintzak ditu: grina, indarra, emozioa eta r´n´r handia egin zuten guztiekiko omenaldia", azaldu du Franek, koadrilako zeremonia-maisuak.


Noumenoak eta fenomenoak – Gizapedia\nNoumenoak eta fenomenoak\nKant-en filosofian, noumenoa eta fenomenoa objektuen bi ikuspegi dira, ezagutzaren mugak finkatzeko baliatzen direnak. Objektuak esperientziatik edo zentzumenetatik azaltzen direnean, fenomenoak dira (antzinako grezierako φαινόμενoν hitzetik, "itxura", "azalpena"); berriz, objektuak adimen hutsez agertzen direnean (hots, zentzu positiboan) edo esperientziatik at (hots, zentzu negatiboan) noumenoak dira (νοούμενoν hitzetik, "pentsatua"; nous hitzarekin ere lotua, "adimena"). Bereizketa ezagutza noraino hel daitekeen finkatzeko ezartzen da: noumenoak adimenezko objektuak dira soilik (Jainkoa eta askatasuna, adibidez; baina baita ere, objektu oro, bere horretan, esperientziarik gabe), eta zentzumenetatik eta esperientziatik at daudenez, arrazoi teorikotik kanpo kokatu behar dira eta soilik arrazoi praktikoan dute lekua. Horrela, noumenoa objekturik gabeko kontzeptua litzateke, fenomenoak berak, ezagutzak finean, ukatzen duena.\n"Abstrakzio artean" bilatzen ari zinen beharbada. Horri buruz, jo ezazu artikulu honetara: Arte abstraktua. Etimologiaz, abstrakzioa antzinako grezieratik eratortzen den hitza da, "objektu bati zerbait kendu" zein "aukeratu"…\nFilosofiaren historian, monada ( antzinako grezierazko μονάς, monas, hitzetik, euskaraz « batasuna») maiz erabilitako terminoa izan da. Pitagorikoek batasun jatorrizko absolutu eta perfektua izendatzeko erabili zuten. Leibniz (1646-1716) filosofoaren monaden teorian, monadak gauza eta…


Mila esker zuen iruzkin eta animoengatik, Patxi eta Xabier.\nBai, Patxi, nekosoa izan da, baina gozagarria ere bai, asko ikasi dudalako. Orain ikasitakoa partekatzeko ardura daukadala sentitzen dut, eta saiatuko naiz ahal den neurrian horretan ere.\nOngi laburbildu duzu azken hamarkadetako bilakaera Xabier. Nire ikerketa panorama horretatik abiatzen da, baina begirada 100 urte atzera jarri dut, orduan gertatutakoak ezagutzeak orain ditugun kezketan argi-izpiren bat emango ote digun itxaropenaz. Baina aurrean dugun erronka ez da makala. Ondo diozun moduan, gu ume izan ginenean euskal dantza ez zegoen beste dantza motak bezain etiketatuta nesken jarduera moduan, eta beraz, orain gure seme-alabek dantzaz duten ikuspegia oraindik markatuagoa da guk jaso genuena baino. Genero-berdintasunaren kontzientzian aurrerapausoren bat eman dugulakoan, genero-identitate eta horiei lotutako roletan ez dakit ez ote dugun atzerapausoren bat eman, euskal dantzan behintzat.


Irekia Eusko Jaurlaritza - Gobierno Vasco :: EHAA xedapena 201901530\nAldizkariaren data: 2019-03-26 Aldizkari honetan argitaratua: 2019059\nGaiak: FORU-OGASUNA; SOZIETATEEN GAINEKO ZERGA; KULTURA; ALDAKETA; GIPUZKOA\nXedapenaren zenbakia: 201900001\nXedapenaren data: 2019-02-11\nHurrenkenaren zenbakia: 201901530\nMaila: Foru Araua\n2014/02/19an argitaratutako 2014/01/17ko 201400002 FORU ARAUA aldatzen du\nJakinarazten dut Gipuzkoako Batzar Nagusiek onartu dutela «1/2019 Foru Araua, otsailaren 11koa, sozietateen gaineko zergan kultura sustatzeko pizgarriak aldatzen dituena»; eta nik aldarrikatu eta argitara dadin agintzen dut, aplikagarria zaien herritar guztiek, partikularrek nahiz agintariek, bete eta betearazi dezaten.\nDonostia, 2019ko otsailaren 11.\nObra zinematografikoetarako eta ikus-entzunezkoen sektoreko beste produkzio batzuetarako estatu mailako laguntzei buruz Europako Batzordeak emandako 2013/C 332/01 Komunikazioak sektore hau babestu beharra azpimarratu eta haren aldeko laguntzetarako parametro berriak ezarri ditu.\nLaguntza mota horien artean zerga-pizgarriak ere ageri dira.\nAipatutako Komunikazioak aukera ematen du, besteak beste, produkzioan egindako gastuaren zati bat eta hobarituko den zerga oinarria lurralde jakin bati lotzeko, mugak ezartzen ditu zerga oinarriaren gainean, eta emandako laguntzei buruz informatzeko obligazioa ezartzen dio administrazio emaileari.\nHorri begira, foru arau honek, bere artikulu bakarraren bitartez, aldaketak sartzen ditu sozietateen gaineko zergaren foru arauko hamabosgarren xedapen gehigarrian, aipatutako Komunikazioan ezarritako parametroetako batzuk haren barruan jasotzeko eta zerga-pizgarriaren aplikazio eremua film luze zinematografikoen edo ikus-entzunezko obren atzerriko ekoizpenei ere zabaltzeko.\nZehazki, esandako xedapen gehigarrian hiru pizgarri arautzen dira kultura sustatzeko: bat apartatuan ezartzen da film luze zinematografikoen eta ikus-entzunezko serieen produkzio espainiarretan inbertitzeagatik aplikatzen den kenkaria; bi apartatuan atzerriko film luzeen edo ikus-entzunezko obren ekoizpenak exekutatzeagatik aplikatzen den kenkaria ezartzen da; eta hiru apartatuan orain arteko eran arautzen da liburugintzan inbertitzeagatik aplikatzen den kenkaria.\nEspainiako produkzioetan inbertitzeagatik aplikatzen den kenkariari dagokionez, hau nabarmendu daiteke:\n100eko 30eko kenkaria mantentzen da, baina, berritasun gisa, kenkari hori 100eko 40koa da euskaraz filmatutako obren kasuan.\nAplikazio eremua Euskal Autonomia Erkidegoa da, eta haren aplikazioak lurraldearekin erlazionatuta dauden beharkizun jakin batzuk ditu, zehazki, hauek: kenkariaren oinarriaren gutxienez 100eko 50 lurralde horretan egindako gastuak izatea; gutxienez 4 pertsonak osatzea euskal partaidetza tekniko edo artistikoa; eta lurralde horretan gutxienez 2 astez filmatzea obra.\nKenkariak muga kuantitatibo bat izango du beti, 2,5 milioi eurokoa, ekoizpen bakoitzeko.\nAtzerriko produkzioetan inbertitzeagatik aplikatzen den kenkariari dagokionez, hau nabarmendu daiteke:\n100eko 25eko kenkaria sortzen da Euskal Autonomia Erkidegoan egindako gastuetarako. Dena den, bi beharkizun hauek bete beharko dira hura aplikatzeko: lurralde horretan egindako gastuak 500.000 eurokoak izatea gutxienez, eta atzerriko produkzioaren kostua 2 milioi eurokoa edo handiagoa izatea.\nOrobat, arauketa ixteko, muga global bat ezartzen da zergadunek jaso ditzaketen laguntzetarako, oro har produkzio kostuaren 100eko 50ekoa izango dena. Badira, hala ere, erregela bereziak bai mugaz gaindiko produkzioetarako (100eko 60ko muga), bai ikus-entzunezko obra zailetarako (ez dute mugarik).\nIndarrean jartzeari dagokionez, azpimarratu behar da foru arau hau argitaratu eta biharamunean jarriko dela eta ondorioak 2019ko urtarrilaren 1etik aurrera hasitako zergaldietarako izango dituela.\nEuropako Batzordearen ekainaren 17ko 651/2014 Erregelamenduak (EB), Zenbait laguntza mota Tratatuaren 107. eta 108. artikuluak aplikatuta barne merkatuarekin bateragarritzat jotzen dituenak, jasotakoaren arabera, laguntza araubide hau Europako Batzordeari jakinarazteko betebeharretik salbuetsita dago eta barne merkatuarekin bateragarria da, Tratatuaren 107. artikuluko 3. apartatuan jasotakoari jarraituz. Izan ere, beteak ditu 651/2014 Erregelamenduko 54. artikuluan eta I. kapituluan jarritako beharkizun guztiak.\nArtikulu bakarra.– Sozietateen gaineko zerga aldatzea.\nAldaketak sartzen dira Gipuzkoako Lurralde Historikoko Sozietateen gaineko Zergari buruzko urtarrilaren 17ko 2/2014 Foru Arauaren hamabosgarren xedapen gehigarrian, eta honela uzten da idatzita:\n«Hamabosgarrena.– Kultura sustatzeko pizgarriak.\nBat.– Kenkaria film luze zinematografikoen eta ikus-entzunezko serieen produkzio espainiarretan inbertsioak egiteagatik.\n1.– Film luze zinematografikoen eta fikzio, animazio edo dokumentalei buruzko ikus-entzunezko serieen produkzio espainiarretan egiten diren inbertsioek, serieko ekoizpen industrialaren aurretik euskarri fisikoa egitea ahalbidetzen badute eta bat apartatu honetan xedatutako baldintzak betetzen badituzte, eskubidea emango diote ekoizleari kuota likidotik 100eko 30eko kenkaria aplikatzeko; euskaraz filmatutako obren kasuan, kenkari hori 100eko 40koa izango da.\n2.– Kenkariaren oinarria produkzioaren kostu osoa izango da, baita ekoizlearen kargura ordaindu beharreko publizitate eta sustapen gastuak nahiz kopietarako gastuak ere, ekoizpen kostuaren 100eko 40ko mugarekin, bi kasuotan.\nXedapen gehigarri honetako zazpi apartatuan xedatutakoa eragotzi gabe, kenkariaren oinarritik gutxituko dira kenkarirako eskubidea ematen duten inbertsioak finantzatzeko jasotako dirulaguntzen zenbatekoak.\n3.– Apartatu honetan xedatutako kenkaria aplikatzeko, baldintza hauek bete beharko dira:\na) Kenkariaren oinarriaren gutxienez 100eko 50ak Euskal Autonomia Erkidegoan egindako gastuak izan behar dute.\nb) Ekoizleak obrari egiten dion ekarpenak euskal partaidetza tekniko edota artistiko bat izan behar du, gutxienez ekoizpenaren munduko lau pertsonak osatua, honako hauek esate baterako:\na’) Oro har, obraren egileak, aktore nagusiak eta aktore sekundarioak, eta ekoizpen talde teknikoko buruak.\nb’) Animaziozko ekoizpenen kasuan, zuzendariak, taldeko buruak edo teknikariak.\nc’) Dokumentalen kasuan, zuzendariak, gidoilariak, musikariak, argazki zuzendariak, edo ekoizle eragileak.\nb) apartatuan ezarritako beharkizuna betetzat joko da apartatu horretan aipatzen diren pertsonen zerga egoitza edo helbidea Euskal Autonomia Erkidegoan dagoenean.\nc) Ekoizpenak gutxienez bi astez egon behar dute filmatuta Euskal Autonomia Erkidegoko barnealde zein kanpoaldeetan, salbu eta, justifikatutako arrazoiengatik, lurralde horretan filmatzea ezinezkoa denean.\nd) Ekoizpenak nazionalitate ziurtagiria eskuratu behar du, baita edukiaren kultur izaera, errealitate kulturalarekiko lotura edo lurralde espainiarrean aurkezten diren lan zinematografikoen aniztasun kulturalari egindako ekarpena egiaztatzen duen ziurtagiria ere, kasuko kasuko organo eskudunak emanak.\ne) Euskadiko Filmotekan ekoizpenaren kopia berri bat gorde behar da, egoera perfektuan, euskal ondare zinematografikoa babestu eta zabaltzeko helburuak betetzeko. Filma proiektatzeko erabilitako euskarri berean entregatuko da kopia hori. Betebehar hau betez Euskadiko Filmotekan gordailatzen den kopia ezingo da ez erretiratu ez beste erakunderen batean gordailatzeko transferitu, beste erakunde horiek ezar ditzaketen gordailatze obligazioak betetzeko.\n4.– Kenkari honen zenbatekoa ezingo da izan 2,5 milioi eurotik gorakoa, egindako ekoizpen bakoitzeko.\n5.– Koprodukzioen kasuan, bat apartatu honetan adierazitako kenkari zenbatekoak eta gastua kokatzeko baldintzak zehaztuko dira koproduktore bakoitzak koprodukzioan duen partaidetza portzentajearen arabera. Halaber, bat apartatu honetako 3. puntuko b) letran ezarritako baldintza koprodukzio espainiarraren zatiari dagokionez ere bete beharko da.\n6.– Bat apartatu honetan aipatzen den kenkaria zergaldi bakoitzean sortuko da hari dagokion ekoizpen kostua kontuan hartuta, baina obraren ekoizpena amaitzen den zergalditik aurrera bakarrik aplikatuko da.\n7.– Egindako kenkarirako eskubidea galdu egingo da baldin eta obraren ekoizpena amaitu eta 2 urteko epean filma ez bada estreinatzen zinema aretoetan edo telebista kateen ikus-entzunezko komunikazio zerbitzuetan, horien barruan bi modalitate hauek sartuta: nahierako ikus-entzunezko komunikazioa eta «telebista mugikorra», hain zuzen ere martxoaren 31ko 7/2010 Legeak, Ikus Entzunezko Komunikazioaren Lege Orokorrak, 2. artikuluan aipatuak. Horrelakoetan, obligazioa izango da egindako kenkariengatik bere unean ordaindu ez diren kuotak ordaintzea, berandutze interesak ere barne. Bai kuota horiek bai berandutze interesak zirkunstantzia hori gertatu den ekitaldiko autolikidaziotik ateratzen den kuotari gehitu beharko zaizkio.\nBi.– Kenkaria film luze zinematografikoen edo ikus-entzunezko obren atzerriko ekoizpenak exekutatzeagatik.\n1.– Kultura eta Kirol Ministerioaren Zinema eta Ikus-Entzunezko Enpresen Administrazio Erregistroan izena emandako ekoizleek, film luze zinematografikoen edo ikus-entzunezko obren atzerriko ekoizpenaz arduratzen badira, eta ekoizpen horiek ahalbidetzen badute euskarri fisiko bat prestatzea serieko ekoizpen industrialaren aurretik, Euskal Autonomia Erkidegoan egindako gastuen 100eko 25 kendu ahal izango dute kuota likidotik.\n2.– Apartatu honetan aurreikusitako kenkaria aplikatzeko, Euskal Autonomia Erkidegoan egindako gastuek 500.000 eurokoak izan beharko dute gutxienez. Halaber, apartatu honetan aurreikusitako kenkaria aplikatzeko eskubidea sortzen duten ekoizpenen kostuak gutxienez 2 milioi eurokoa izan behar du.\n3.– Kenkariaren oinarria Euskal Autonomia Erkidegoan egindako eta ekoizpenarekin zuzenean erlazionatutako gastu hauek osatuko dute:\n1) Sorkuntza arloko langileen gastuak, baldin eta haien zerga egoitza Espainian edo Europako Esparru Ekonomikoko estatu kide batean badago, 50.000 euroko mugarekin pertsona bakoitzeko.\n2) Industria teknikoak eta bestelako hornitzaileak erabiltzeagatik izandako gastuak.\n4.– Xedapen gehigarri honetako zazpi apartatuan xedatutakoa eragotzi gabe, kenkariaren oinarritik gutxituko dira kenkarirako eskubidea ematen duten inbertsioak finantzatzeko jasotako dirulaguntzen zenbatekoak.\nBi apartatu honetan xedatutako kenkariaren oinarria ezingo da izan ekoizpen kostuaren 100eko 80 baino handiagoa.\n5.– Kenkari honen zenbatekoa ezingo da izan 2,5 milioi eurotik gorakoa, egindako ekoizpen bakoitzeko.\n6.– Koprodukzioen kasuan, bi apartatu honetan xedatutako kenkaria ez da aplikagarria izango koproduktore batek xedapen gehigarri honetako bat apartatuan xedatutakoa bezalako kenkaria edo antzeko bat aplikatzen duenean.\nHiru.– Liburugintzan egiten diren inbertsioek ahalbidetzen badute euskarri fisiko bat prestatzea serieko ekoizpen industrialaren aurretik, kuota likidoan 100eko 5eko kenkaria aplikatzeko eskubidea emango dute.\nLau.– Aurreko bat eta bi apartatuetan xedatutako kenkarien zenbatekoa, zergadunak jasotako gainerako dirulaguntzekin batera, ezingo da izan ekoizpen kostuaren ehuneko 50 baino handiagoa, salbu eta ekoizpena Europar Batasuneko estatu kide batek baino gehiagok finantzatutako mugaz gaindikoa denean eta ekoizpen horretan Europar Batasuneko estatu kide bat baino gehiagoko ekoizleek parte hartzen dutenean. Horrelakoetan, zenbateko hori ezingo da izan ekoizpen kostuaren 100eko 60koa baino handiagoa.\nAurreko paragrafoan xedatutako mugak ez dira aplikatuko ikus-entzunezko obra zailetan, ezta Ekonomia Lankidetza eta Garapenerako Antolakundearen Garapenerako Laguntza Batzordearen zerrendan ageri diren herrialdeak partaide diren koprodukzioetan ere.\nErregelamendu bidez garatuko da zer kasutan hartu ahal izango den ikus-entzunezko obra bat zailtzat, xedapen gehigarri honetako bat eta bi apartatuetan araututako kenkarien ondorioetarako.\nBost.– Aurreko bat eta bi apartatuetan araututako kenkariak aplikatzeko, erregelamenduz ezartzen diren txosten arrazoituak aurkeztu beharko dituzte zergadunek, apartatu horietan aurreikusitako baldintzak betetzen dituztela egiaztatzeko.\nTxosten horiek kenkarien oinarria osatzen duten gastu eta inbertsioen zenbatekoa identifikatu beharko dute, eta lotesleak izango dira Zerga Administrazioarentzat, adierazitako baldintzak betetzeari dagokionez.\nSei.– Martxoaren 8ko 2/2005 Foru Arauak, Gipuzkoako Lurralde Historikoko Zergen Foru Arau Orokorrak, 92. artikuluan xedatutakoa eragotzi gabe, bat eta bi apartatuetan araututako kenkaria aplikatzeko eskubidea dutela frogatzen duten zergadunek onespena ematen dute frogatutako kenkariari buruzko datuak ezagutzera eman daitezen, Europako Batzordeak obra zinematografikoetarako eta ikus-entzunezkoen sektoreko beste ekoizpen batzuetarako estatu-mailako laguntzei buruz emandako Komunikazioan (2013/C 332/01) xedatutakoaren arabera, Batzordearen beste komunikazio batek sartutako aldaketak aintzat hartuta. Bigarren komunikazio horrek xedapen hauek aldatu ditu: Europako Batzordearen Komunikazioak, banda zabaleko sareak azkar zabaltzeko estatu laguntzei buruzko arauak aplikatzeko Europar Batasuneko Zuzentarauei buruzkoak; Eskualdeei zuzendutako 2014-2020 estatu laguntzei buruzko Zuzentarauak; obra zinematografikoetarako eta ikus-entzunezko sektoreko bestelako ekoizpenetarako estatu mailako laguntzei buruzko Zuzentarauak; arriskua finantzatzeko inbertsioak sustatzeko estatu laguntzei buruzko Zuzentarauak; eta aireportuetarako eta hegazkin konpainietarako estatu laguntzei buruzko Zuzentarauak (2014/C 198/02).\nAipatutako Komunikazioaren 52. apartatuko 7. zenbakian ezarritako informazioa argitaratuko du Gipuzkoako Foru Aldundiak, bertan ezartzen diren baldintzetan.\nZazpi.– Xedapen gehigarri honetan aurreikusitako kenkariei foru arau honetako 67. artikuluan ezarritako arauak aplikatuko zaizkie.\nZortzi.– Xedapen gehigarri honetako bat eta bi apartatuetan xedatutako ondorioetarako, Zinemari buruzko abenduaren 28ko 55/2007 Legeak 4. artikuluan jasotzen dituen definizioei jarraituko zaie.\nBederatzi.– Erregelamendu bidez baldintza edo obligazio osagarriak ezarri ahal izango dira xedapen gehigarri honetan zehaztutako kenkariak aplikatzeko, baita bost apartatuan adierazitako txostenaren edukiari eta bestelako edukiei dagokienez ere.\nHamar.– Xedapen gehigarri honen bat eta bi apartatuetan xedatutakoa ez zaie aplikatuko kasu hauetako batean dauden entitateek egindako inbertsioei:\na) Europako Batzordearen aurretiazko erabaki baten ondoren laguntzak berreskuratzeko agindu bati lotuta dauden enpresak, baldin eta agindu horretan laguntza bat legez kontrakotzat eta barne merkatuarekin bateraezintzat hartzen bada.\nb) Krisian dauden enpresak, Batzordeak 2014ko ekainaren 17an onartutako 651/2014 Erregelamenduak (EB), Zenbait laguntza mota Tratatuaren 107. eta 108. artikuluak aplikatuta barne merkatuarekin bateragarritzat jotzen dituenak, 2. artikuluaren 18. apartatuan jasotakoari jarraituz.»\nAZKEN XEDAPENA.– Indarrean jartzea eta ondorioak izatea.\nForu arau hau Gipuzkoako Aldizkari Ofizialean argitaratu eta biharamunean jarriko da indarrean, eta 2019ko urtarrilaren 1etik aurrera hasitako zergaldietarako sortuko ditu ondorioak.\n2/2019 FORU ARAUA, otsailaren 11koa, Gipuzkoako Lurralde Historikoan kultur mezenasgoaren aldeko zerga pizgarriak arautzen dituena.\n7/2015 FORU ARAUA, abenduaren 23koa, zerga alorreko aldaketa jakin batzuk onartzen dituena.\n1/2018 FORU ARAUA, maiatzaren 10ekoa, zerga arau batzuetan aldaketak sartzen dituena.


Gaurko eta lehengo 'konpromiso jeltzalea', ehun urtez Batzokian - Arrasate - Goiena.eus\nGaurko eta lehengo 'konpromiso jeltzalea', ehun urtez Batzokian\nJon Berezibar 2008-12-05 14:10\nAlderdiaren egungo buruzagiek bete beharko lukete asteon herriko jeltzaleen agenda baina eguazteneko atentatuak bertan behera utzi zuten eguaztenean Izaskun Bilbaoren berbaldia eta gaur ez da Joseba Egibar etorriko arrazoi berarengatik. Afaria ere bertan behera geratu da. Batzokiak Arrasaten 100 urte bete dituela ospatzeko, herriko alderdikideek Jose Ramon Beloki izan dute Batzokian, hala ere, asteon. Izan ere, gaurko zein iragandako historiarekin estuki lotutako 100 urteak ospatuko dituzte horrela.\nBat dira herriko bilakaera eta alderdiaren ibilbidea, hain zuzen, 6 alkate izan ditu EAJk gurean. Alkateak, zinegotziak, oinarriko alderdikideen lana eta mende bateko historia luzea. Alderditik bertatik esan moduan "100 urteko konpromiso jeltzalea", herriko kideek eurek azaltzen dutenez.\nLoraldia, II. Errepublikan\nKarlistak eta liberalak ziren joandako mende hasieran nagusi Arrasaten eta abertzaleek eraso gogorrak jasaten zituzten. Egoerarik latzenean ere jeltzaleek aurrera egitea erabaki zuten eta Arrasaten Esteban de Garayk hartu zuen buruzagitza. Gipuzkoan 5 herrik bakarrik zeukatek herri-ordezkaritza izateko jelkide nahikoa, Bergarak barne. Udalbatzara heldu zen lehen jeltzalea Esteban de Garay izan zen 1906an eta bi urte geroago, orain dela 100 urte baita ere, zabaldu zuten lehen Batzokia, lehen Banco Guipuzcoano zegoen eraikinean, frontoi eta guzti. Jeltzaleen ideia eta asmoak sakon zabaldu ziren herrian, izan ere, 1912an alkate aukeratu zuten De Garay. 1923an beste jeltzale batek hartu zuen alkatetza, Mariano Adan de Yarzak, hain zuzen.\nJazarpena etorri zen Primo de Riveraren diktadurarekin eta Batzokiak itxi zituen, jeltzaleak isilekotasunera eta erbestera bultzatuz. II. Errepublikara arte ez zen gertatu Arrasateko EAJren bigarren loraldia. Herriko egungo jeltzaleek azaltzen dutenez, "gazte asko abertzaletasunaren egitasmora batu ziren" eta SOV/ELA sindikatua, Euzko Gaztedi Mendigoixale Batza edota Emakume Abertzale Batza taldeak sortu zituzten. Benetako loraldia izan zela aitatzen dute jelkideek EAJ eta EGIren zilarrezko urteurrena ospatzeko ekitaldietan Irujo, Agirre, Montzon edota Lauaxeta moduko gizon garrantzitsuek hartu zuten-eta parte. Urrezko urte horiekin errotik amaitzera, baina, Francoren altxamendua etorri zen, "abertzale askok euren biziekin ordaindu" zutena. Garai makur horietan diktaduraren azken urteetan hasi ziren argi apur bat ikusten. Orduan bilerak Frantziskotarrenean egiten zituzten.\n1979an itzuli zen alderdia boterera Jose Antonio Ardantzarekin, 21 udal ordezkaritik 11 lortuz. Alderdiaren banatzea aipatzen dute jeltzaleek azken urteetako egoerarik latzena moduan baina 100 urte beteta ere, sorrerako printzipioei "zintzo jarraitzen" dietela azpimarratzen dute: "Euskaldunon aberria Euskadi da". Aberria, eta hiruko ardatza: "bakea, normalizazio politikoa – erabakitzeko eskubidea barne – eta gizarte-justizia.\nLau batzoki egon dira Arrasaten\nLehena Portaloian egon zen, Banco Guipuzcoanoren eraikinean; 1908ko abenduaren 5ean ireki zutena: ehun urte beraz, gaur. Egoitza hartan gauzatu zen Arrasateko EAJren loraldia eta makina bat ekintza kultural zein politiko egin ziren bertan, frontoia eta guzti zeukan-eta. Frankoren garaiko azken urteetan Frantziskotarren komentuan egiten zituzten bilerak. Diktaduraren ostean, urte batzuk Maixor etxeko behe baten egin zituzten, eraikitzaile batek lagatako lokal baten Naroki dendako eraikina erabili zuten ondoren Batzoki modura gaur egungo eraikinera aldatu zirenera arte. 1980an egungo egoitza ireki zuten eta hain zuzen, datorren urtean beteko ditu 30 urte egoitza horrek. Herriko EAJren egoitzarik zaharrena da Iturriotz kalekoa.


Pertsona ezinduen irisgarritasun eta bizigarritasun baldintzak errazten dituzten obrak.\nE00304 Eraikuntza, instalakuntza eta obren gaineko zergan hobaria egiteko eskaera\nEskaera-orria eredu normalizatuan .\nLikidazioa ordaindu baldin bada, IBAN zenbakia adierazi beharko da hobariari dagokion kopurua ordaintzeko.\nEraikuntza, instalakuntza eta obren gaineko zergak ordaintzeko diru-laguntza eskaera.\nZerga arautzen duen Udal Ordenantza Fiskalak jasotako dokumentazioa, hobari mota bakoitzerako ezarritako baldintzak betetzen dituela egiaztatzeko.\nHainbat karga-motak daude obren ezaugarrien arabera.


Wall Street eta Sylvan auzitara eraman dituzte Coruñako frankiziak ixteko | Consumer\nWall Street eta Sylvan auzitara eraman dituzte Coruñako frankiziak ixteko\nErakundeekin sinatutako finantza-kontratua deuseztatzeko eskatzen dute.\nBanku, Kutxa eta Aseguruen Erabiltzaileen Elkarteak atzo aurkeztu zuen demanda Coruñako Lehen Auzialdiko Epaitegian, Wall Street Institute eta Sylvan hizkuntza-akademien hirian frankiziak itxi zituztenen ordezkaritzan.\nDemanda Wall Streeteko bi zentroen eta Sylvan Learning Centers-eko baten aurka jarri da. Zentro horiek Coruñan itxi dute, ikasleek sinatutako irakaskuntza-kontratua bertan behera uzteko. Kontratua ez zen bete azaroaren 16an lokalak itxi zirenetik.\nGainera, zerbitzu akademikoen kobrantza kudeatzen zuten erakundeekin sinatutako finantza-kontratua deuseztatzeko eskatzen du demandak: Caja Madrid, Pastor Servicios Financiera, Citybank, Banco Santander Central Hispano, Microccenter eta Eurobank del Mediterráneo.\nAgenor Gómez Coruñako DEPENDAEren abokatuak kaltetutako pertsonei “judizioz kanpoko jazarpena” kritikatu zien; izan ere, klaserik jaso ez arren, sinatutako kopuruak ordaintzen jarraitzeko eskatzen die, nahiz eta legea “argi eta garbi” dagoen kobrantza horren aurka.\nHalaber, adierazi zuen ikasleek, 1.000 baino gehiago Coruñan eta 120.000 inguru Espainia osoan, gutunak, deiak edo bisita pertsonalak jasotzen dituztela “zordunen erregistroan sartzeko edo epaitegira eramateko mehatxupean” presioa egiteko.\nGómezek uste du uda baino lehen epaileak badaezpadako neurri gisa, epaia eman baino lehen, kaltetuek sinatutako kopuruen kobrantza geldiaraztea eta ikasleak berankorren erregistroetan sartzea debekatzea erabakiko duela.\nfranquicias-eu ikasleak Itxitura


Eguzki taldeak isurketak salatu ditu Euskal Herriko lau ibai desberdinetan. Noticias de Gipuzkoa\nEguzki taldeak isurketak salatu ditu Euskal Herriko lau ibai desberdinetan\nN.G. - 2017(e)ko abuztuaren 7a, astelehena - 17:34etan eguneratua\nGasteiz. Taldeak ohartarazi du ez dakiela isurketa gehiagorik badagoen herritarrek ez dutelako salatu "ohizko egintza gisa" ikusten dutelako edo erakundeek "ez dutelako ezagutzera ematen" iristen dizkieten salaketak.\nDatuen arabera, uztailaren bigarren seihilekoan Euskadin lau isurketa gertatu dira. Lehenengoa uztailaren 18an ospatu zen Nerbioi ibaian eta Bilbon Deustuko zubiko eremuan "olio tanta erraldoi bat" eragin zuen. Bere jatorria ezezaguna da Eguzki taldearentzat.\nTaldea Bilboko Udalak, Uraren Euskal Agentziak egoera hontaz inolako azalpenik ez ematea salatu du eta "gogoeta" bat egitera deitu du osasun egoerari buruz. Itsasadarraren isuri hau maiatzako triatloian hiru parte-hartzaileen leptospirosis hedatze kasuetara gehitzen da.\nUztailaren 19an isuria Zadorra ibaian kokatu zen, Agurainen (Araba), saneamendu tratamenduaren ur ponpako apurketa ibaian "ur zikinak inolako tratamendurik gabe" isurtzea eragin zuenean.\nEguzki premiazko saneamendu araztegi berria eraikitzea ohar batean aldarrikatu du herri honetan unekoa "gabeziak daramatzalako urte" asko geroztik.\nHirugarren isurketa Llodion (Araba) 21ean gertatu zen, Areta auzoan, non hildako arrainak agertu ziren uran oxigenorik ez zegoelako.\nLaugarren isurketa Gipuzkoan gertatu zen, Amezketa ibaian eta izen bereko udalerrian uztailaren 28an. Ibaia "kolore gorri ikusgarri batez tindatua" agertu zen herriko paper fabrikan sortutako isuri baten ondorioz.


Portada - URDABURU\nAterpea dagoen eraikina Ansó (Huesca) herriko familia baten udako baserri zahar bat zen.Veral Ibaiaren Bailaran dago, Zurizako kanpinetik 4 kilometrora eta Ansó herritik 9 kilometro\nEskerrik asko kollage erraldoi bat osatzen laguntzeagatik!!\nEMFren 2022ko federatu lizentzia tramitatzeko epea ireki da.\nIraupen eskiko ikastaroak. Adi!!\nAurten hiru eski irteera egingo ditugu. Urtarrilaren 29an eta 30ean helduak: informazio gehiago. Otsailaren 5ean eta Martxoaren 5ean haurrak: laister informazio gehiago\nAurrepirineo irteera: maiatzak 28 – 29\nPosted in Urdaburu by Urdaburu on 2022-05-12\nErrenteriako Urdaburu Mendizale Elkarteak ohiko aurrepirineora irteera antolatu du maiatzaren 28 eta 29ko astebukaerarako. IBILBIDEA: LARUNBATA 28: Boltaña – San Vicente – Escalona [13km ;\nIrteera URDABURU M.E. :Tolosaldeko Birako laugarren etapa\nPosted in Urdaburu by Urdaburu on 2022-05-11\nMaiatzaren 21ean, Errenteriako Urdaburu Mendizale Elkarteak Tolosaldeko biraren 4. etapa antolatu du. Ibilaldia Lizartzatik Atallora izango da eta bidean Otsabio eta Laparmendi gailurretatik eta Zarateko\nToloñora irteera egin genuen atzo, bodega bisita eta bazkariarekin\nPosted in Urdaburu by Urdaburu ME on 2022-05-01\nAtzo apirilak 30 bodega irteera deiturikoa egin genuen. Lehenik mendi txango motz eta polit bat, eguraldia lagun izan genuelarik, Rivas mendatetik Toloño tontorrera eta San\nUrdaburu Mendizale Elkartea.\nHemen mendi elkarteko atal desberdinak\nUrdaburun iraupen eski modalitatea 1968. urtean sartu zen. 1969an gure lasterkariek, ezagutza baino ilusio gehiagoz, lehiaketa ofizialetan parte hartu zuten. Horrela 1970eko urtarrilaren 4an Urdaburu\nListado de revistas publicadas 2016-07 2016-07 2016-07 2016-07 Numero 45 2016-07-01 Bizikloia 2017-11-25\nEskalada jardueraren hasiera Dudarik gabe, UMEko lehen eskalatzailea Pedro Landache (Perico) izan zen, (goian bego). Honek 1944ko abuztuaren 13an Bulnesko Naranjo ospetsua “hegoaldeko bia zuzen-zuzenetik”\nGipuzkoako Mendizale Federazioak, Gipuzkoako Foru Aldundiak sustatzen duen Eskola Mendizaletasunaren kanpainan ‘eskola mendi’ programako ‘eskola lehiaketan’ parte hartzen du Urdaburu Mendizale Elkarteak. Ikasleen artean Mendizaletasuna\nAipamen berezia ekintza hauei\n2022ko Landarbaso Trail Lasterketa!\nFederatzeko epea ireki da.\nAurtengo ekintzen egitasmoa.\nTweets by urdaburuME


Miguel de Unamuno Saiakera Lehiaketan parte hartzeko epea zabalik dago – Bilbao Euskaraz\nMiguel de Unamuno Saiakera Lehiaketan parte hartzeko epea zabalik dago\nUdaleko Kultura eta Hezkuntza Sailak Miguel de Unamuno XIII. Saiakera Lehiaketa antolatu du eta lehiaketan parte hartzeko epea azaroaren 25ean amaituko da. Lehiaketa honetan edozein lekutan bizi diren idazleek har dezakete parte eta gaia librea da.\nBi modalitate daude, euskaraz eta gazteleraz, eta lan bakoitza bietako modalitate bakarrera aurkeztu ahal izango da. Modalitate bakoitzean 7.000 euro gordineko saria emango da. Lanak paperean edo webgune bidez aurkez daitezke.\nAlejandro Tomasini mexikarraren Filosofía moral y visiones del hombre eta Euskal Herriaren historiari buruzko Joseba Agirreazkuenagaren Euskal Herritarren burujabetza politikoaren auzia mundu berriaren zurrunbiloan saiakera lana izan ziren lehiaketaren aurreko edizioko irabazleak. Edizio horretara gaztelaniazko 28 lan eta euskarazko lau aurkeztu ziren.\nIkusi informazioa Bilbao.net


Luzetarako uhinen abiadura nola neurtu\nBeirazko hodi garden bat dugu airez beteta. Alde batetik, hodia itxita dago disko batez, eta diskoak metalezko hagatxo bat du josita. Hagatxo horrek luzetara bibratuko du. Beste aldetik ere, hodia itxita dago beste disko batez, baina disko hori desplazatu dezakegu hodian zehar, hodiaren luzera aldatzeko eta, horrela, erresonantzia maiztasunak bilatzeko (ikus ezazu ondorengo irudia).\nSoinuak airean daukan abiadura ezagututa, eta hodi horretan osatzen diren uhin geldikorren luzera ezagututa, soinuaren abiadura kalkula daiteke baina metalezko hagatxoan. Ondoren, soinuak metalezko hagatxoan daukan abiadura ezagututa, soinuaren abiadura kalkula dezakegu baina hodiaren barruan sartutako edozein gasetan ere.\nHagatxo metalikoak luzera finkoa dauka (160cm), bi puntutan dago finkatuta, bi ertzetatik 40 cm-ra (ikusi irudia) eta uhin akustikoak sortzen ditu.\nBeirazko hodi gardenaren barruan kortxo-hautsa edo pinportak sakabanatzen ditugu, gero, bibratzen ari direla ikusteko. Metalezko hagatxoa bibrarazten da eta, bibratzen ari den bitartean, beste muturreko diskoa desplazatzen dugu astiro-astiro. Posizio zehatz batzuetan, hauts-malutek erakusten dute puntu batzuetan bibratzen dutela eta beste batzuetan, ordea, ez (nodoetan). Egoera horri erresonantzia deritzo, eta nodoen arteko distantziak uhin-luzera ematen du.\nSoinuaren abiadura metalezko hagatxoan vm da:\nf maiztasuna da eta lm uhin luzera, baina irudiak erakusten duenez, uhin geldikorraren uhin luzera eta hagatxoaren luzera berdinak dira: lm=160 cm\nBestalde, soinuaren abiadura airean va da:\nf maiztasuna da, hagatxoak daukan bera, ez delako aldatzen medio batetik bestera transmititzean. la uhin luzera da, airean:\nBi ekuazioen artean maiztasuna eliminatuz, soinuaren abiadura lor daiteke hagatxoan, vm, airean daukan va abiaduraren menpe.\nHodi gardenean, bibrazio-moduen nodoak ikusi egiten dira, eta euren arteko distantzia neur daiteke: d=la/2. Distantzia hori neurtzen badugu eta ezkerraldeko diskoa mugituz, soinuak metalezko hagatxoan zehar daukan vm abiadura kalkula daiteke (gogoratu datua: lm=160 cm).\nBestalde, lehenago kalkulatuta daukagu soinuaren abiadura hagatxo solido batean (vm) materialaren Y elastikotasun-moduluaren menpe (Young-en modulua) eta materialaren dentsitatearen menpe, rm .\nBeraz, materialaren dentsitatea ezagutzen badugu, rm , eta, esperimentu honen bitartez kalkulatzen badugu soinuak daukan abiadura hagatxoan zehar, orduan hagatxoaren materialaren Y elastikotasun modulua lor daiteke.\nMetalezko hagatxoaren materiala aukeratzen da: altzairua, aluminioa, zinka, kobrea, eztainua, burdina, letoia edo beruna.\nSaguarekin eta astiro-astiro, ezkerreko disko gorria desplaza ezazu uhin geldikor bat agertzen den arte. Erresonantzia-fenomenoa gauzatzeko, hodiaren luzerak eta uhin-luzerak erlazio sinpleak bete behar dituzte (L=nl/2). Posizio horretan, programak uhin geldikor bat urdinez marrazten du hodiaren barruan. Hodiaren luzera neur ezazu zehatz-mehatz (x) eta uhin-luzera erdien kopurua zenbatu ezazu (n). Soinuak airean duen uhin luzera hau da:\nDemagun kobrea aukeratu duzula hagatxoaren materialtzat. Berria botoian klika ezazu. Saguarekin astiro-astiro disko gorria desplazatzerakoan, eta 37cm-ko luzeran, uhin geldikor bat agertu da, 5 uhin-luzera erdi dituena (edo bi uhin-luzera osorik eta erdia), goiko irudiak erakusten duen bezala.\nBeraz, soinuak airean duen uhin luzera hau da: la=2·37/5 cm. Programak finkotzat hartzen ditu soinuaren abiadura airean (va=340 m/s) eta hagatxoaren bibrazioaren uhin luzera (lm=160 cm). Lehen lortu dugun erlazioaren bitartez, kalkula daiteke soinuaren abiadura metalezko hagatxoan: vm=3676 m/s.\nSaguarekin disko gorria gehiago desplaza dezakegu, eta ikusten da x=44 cm-ko luzeran, uhin geldikor berria agertzen dela, izan ere, 6 uhin-luzera erdi dituena (edo hiru uhin-luzera osorik). Kasu horretan, uhin-luzera hau da: l a=2·44/6 cm, eta beraz, soinuaren abiadura metalezko hagatxoan: vm=3709 m/s. Balio hori eta lehengoa oso antzekoak dira. Klika ezazu Erantzuna botoian eta programak idatziz emango dizu soinuaren abiadura kobrean: 3710 m/s.


GREBA OROKORRERAKO DEIALDIAREN HARIRA IKASLE ABERTZALEON OHARRA : Ikasle Abertzaleak\nOhar honen bitartez, Ikasle Abertzaleak antolakundea urtarrilaren 30erako deitua dagoen greba orokorrera batzen dela adierazi nahi dugu. Horregatik, DBH eta batxilergoko, lanbide heziketako eta unibertsitateko Euskal Herriko ikasleria langilea greba egitera eta ondorengo lerroetan zehaztuko ditugun mobilizazioetan parte hartzera deitzen dugu.\nAzken urteetan krisi ekonomikoaren eraginak hezkuntzaren eremuan modu nabarian bizitzen ari gara, baita ikasle langileon kasuan ere, sektore kolpatuenetakoa baikara. Izan ere, bizitzeko gutxieneko baldintza ekonomiko eta sozialak lortzeko eskatzen zaigun ikasketa maila geroz eta altuagoa da, hots, belaunaldiz belaunaldi ikasketa prozesua geroz eta luzeagoa da. Bestalde, maila altuko ikasketekin etorkizun egonkor bat bermatua ez izateaz gain, ikasketa prozesuaren kostuak gero eta handiagoak dira. Esaterako, unibertsitateko tasen, ikasle pisuen, garraio kostuen eta ikasketa materialaren prezioek garestitzen jarraitzen dute, langile familien erosteko ahalmena modu berean hazten ez den bitartean.\nKrisi ekonomikoaren ondorioak askotarikoak dira, eta, nabarmenenak agian, edukiaren kalitatearen kaskartzea eta langileriaren sektore geroz eta zabalago bat ikasketa prozesutik kanporatzeko joera izan dira. Lehenengoari dagokionean, begi-bistakoa da krisi garaiko murrizketek eragin zuzena izan dutela hezkuntzako edukiaren kalitatearen okertzean, idatzi honetan sakondu ezin dugun hainbat aspektutan ikus daitekeen moduan. Irakasleen egoera ezegonkorrak kalitatean izan duen eragin negatiboa, adibidez, nabarmena da. Langileriaren zati geroz eta handiago bat ikasketa prozesutik kanpo geratzeari dagokionean, aipagarria da langile familien ezegonkortasun ekonomikoak ikasleok ikasketa prozesua behar bezala garatu ahal izatea oztopatu duela, sektore proletarizatuenei goi mailako ikasketetarako sarbidea ukatzera helduz.\nEgoera horren adierazpen gordinenetakoa Euskal Herriko hainbat hezigunetan gertatzen den hezkuntza segregazioaren fenomenoa da. Nagusiki bigarren hezkuntzako ikastetxe publiko eta pribatuen arteko banaketan nabarmentzen da, eta ikasleen artean klase posizioaren araberako banaketak sortzean datza. Horrek ikasketa prozesua garatzeko orduan familia proletarizatuenetako ikasleek dituzten oztopoetan gehiagarri bat suposatzen du, kasu gehienetan ikasle horien ikasketa prozesua garatzea ezinezko bihurtuz. Krisi ekonomikoaren ondorioz, ikasleok belaunaldiz belaunaldi egoera horren muturreko adierazpenak ezagutzen ari gara.\nZentzu horretan, aipatzekoa da krisi ekonomikoak izan duen eragina hezkuntza esparruko proletargoaren lan baldintzetan. Egoera horren adierazle argienak, agian, unibertsitateko garbitzaileen urtetako borroka duina eta ikerlarien egoerari lototutako aldarrikapenak izan daitezke, mobilizazioaren bitartez beraien egoera kaskarraren berri eman baitigute.\nEgoera horren aurrean, borrokaren hautua egitea ezinbestekoa dela ulertzen dugu, baita langile batasuna gorpuzteko pausuak ematea ere. Helburu horrekin eta krisi kapitalistaren ondorioei erantzunez, Ikasle Abertzaleak antolakundea, beste zenbait eragilerekin batera, ikastetxe eta unibertsitateetako hainbat borroka prozesuren parte da. Ildo beretik, Greba Orokorra ikasle langileon aldarrikapenetan aurrera pausu bat emateko aukera dela uste dugu: besteak beste, langile sektore ezberdinen arteko lankidetzarako baldintzak sortzen dituelako, ikasle langileon aldarrikapen eta problematikak sozializatzeko aukera ematen duelako eta horren antolakuntzarako aukerak irekitzen dituelako.\nGreba babesten dugunon artean ikuspegi eta proposamen politiko ezberdinak daudela begi-bistakoa da. Betetik, greba eta langile borroka paktu soziala berreraikitzeko indar bezala erabili nahi duen ikuspegi politikoa presente dago. Bestetik, langile borroka Euskal Estatu Sozialista eta Euskal Eskola Nazionalaren eraikuntzarako indar bezala egikaritu nahi duen ikuspegia ere presente dago. Ikasle Abertzaleak azken horretan kokatzen da: gure ustez, krisiak eragindako haustura sozioekonomikoaren testuinguruan sortzen ari garen ikas baldintzen eta lan baldintzen aldeko langile dinamikek, langile batasuna eta Euskal Estatu Sozialista elikatu behar dute halabeharrez, azken hau baita langileriaren ongizaterako berme bakarra.\nBeraz, norabide horretan ulertzen ditugu guk ikasle eta langile borroka orokorrean, eta greba deialdi hau konkretuan. Ondorioz, aipatutako bide-orriari eta ikuspuntu politikoari erantzuten dioten dinamikak elikatzeko deialdia luzatzen diogu ikasleriari, egunerokotasunean Unibertsitateko Indar Batasuna eta Ikasle Autodefentsa Sareak bezalako eragileen borroketan parte hartuz, eta Greba Orokorraren egunean mobilizazio hauetan parte hartuz:\n1- Ikasle Abertzaleok deituta, goizeko lehenengo orduan Gasteizko, Leioako, Bilboko eta Donostiako unibertsitateetan zein Euskal Herriko ikastetxe ezberdinetan egingo diren piketeak.\n2- Eguerdian, Donostian, Bilbon, Gasteizen eta Iruñean egingo diren manifestazioetan, “Ofentsiba kapitalistaren aurrean langile batsuna”, “Langileon interesen alde klase batasuna”, “Ofentsiba kapitalistaren aurrean langileok haustura politikoa” eta “proletalgoa grebara” lemapean antolatu diren blokeak.


Lantegia - Makhila Ainciart Bergara\nAinciart-Bergara makilagintzaren lantegia aurkituko duzu Larresoroko herriaren erdian bide haundiaren hegian eta pilotako plazaren sahetsean. Tilula ondo eta haritz batzuen itzala dauka aldean. Killotegia du izena eta hori da euskaraz kilo egilearen etxea.\nEhule lantegi bat zen hori lehenago bainan hor egiten ziren ere kiloak eta makhilak. Ezkontzaz elgarrekin josi ziren egun batez Ainciart eta Bergara familiak eta makhila egiteak zuen bakarrik iraun.\nEgunero bisitatzen ahal da lantegi hori goizeko 9 tarik 12 tara eta 14 tarik 18 orenetara, igande eta jai-egunez kanpo.\nHor ikusiko ditutzu makhila baten egiteko lanak oro aspaldiko mahaisturu alkian, begiztatuko mizpira zangoak idortzen ari, bai eta guk hemen egin makhilak ukanak dituzten gizon ezagun batzu ala politikari, kirolari edo beste: Charlie Chaplin, Charles de Gaulle, Ronald Reagan, Philip printzea, Joanes Paulo II Aita Saindua, Platini, Cantona, Lizarazu (hau euskalduna alabainan), Panpi Laduche eta zenbat holako !


Lanús Argentinako Buenos Aires probintzian dagoen Lanús barrutiko hiriburua da. Buenos Aires hiriaren hegoaldean dago, Buenos Aires Handia metropoli eremuaren barnean. 2001eko erroldaren arabera hiriak 212.152 biztanle zituen. Lanús barrutiak, berriz, 459.263 biztanle zituen 2010ean.\nLanús Argentinako Buenos Aires probintzian dagoen Lanús barrutiko hiriburua da. Buenos Aires hiriaren hegoaldean dago, Buenos Aires Handia metropoli eremuaren barnean. 2001eko erroldaren arabera hiriak 212.152 biztanle zituen. Lanús barrutiak, berriz, 459.263 biztanle zituen 2010ean. (eu)\nYrigoyen y 25 de mayo .jpg


«Haur txikienak beldurtu egiten dira gu ikusitakoan»\n24 uztaila, 2018 Gazteak 1901\nOpor bereziak bizitzen ari da aurten Leire Garmendia, 19 urteko ordiziarra. Yes, we help fundazioarekin Ghanara joan da, kostaldean dagoen Winneba herrira. Ekainaren 29an joan zen eta uztailaren 27an itzuliko da, Ordiziako jaietako kuadrilla egunerako. Ghanatik bertatik erantzun ditu ordiziarrak elkarrizketarako galderak.\nZertara joan zara Ghanara?\nYes, we help fundazioaren bidez etorri naiz Ghanara. Lau proiektu zituen hasieran: hezkuntza, osasuna, umezurztegia eta kirola. Atletismoan aritzen naiz, pisu jaurtiketan, eta kirolaren proiektua aukeratu nuen. Baina azkenean hezkuntzan ari naiz lanean, eskolak ematen.\nZein hizkuntzatan ematen dituzu eskolak?\nIngelesez. Nire ingeles maila ez da oso ona, baina ondo etortzen ari zait askatzeko eta maila bat hartzen ari naiz. Lotsa galtzen ari naiz. Umeekin komunikatzeko ondo moldatzen naiz. Oso gustura nago.\nZenbat urteko haurrekin ari zara? Zer erakusten diezu?\n8-10 urte ingurukoekin. Denetarik ematen dut, baina bereziki matematika: orduak, egutegia, kilogramoak, gramoak… Geografia ere erakusten diet. Asko gustatzen zaie, haiek ez dakite hemendik kanpora zer dagoen. Munduko mapa erakusten diegunean harrituta geratzen dira. Gu nondik joaten garen galdetzen digute.\nBatetik, dena zein zikina dagoen ! Dena lurrera botatzen dute, edo bestela erre egiten dute. Eskolako patioa txukuntzen ere ari gara. Zaborrontzirik ez dute eta dena lurrera botatzen dute. Plastikozko botilekin ari gara zaborrontziak egiten. Plastikoa birziklatu daitekeela ere erakutsi nahi diegu. Plastikoak bildu eta gauza desberdinak egin: erratzak, palak, karterak…\nEta hezkuntzari dagokionean, zerk harritu zaitu?\nArazoak eduki ditugu irakasleekin, umeak jo egiten dituztelako. Galdera bat gaizki erantzuten badute, jo egiten dituzte. Makil bana daukate eta umeak beldurtuta daude. Guk esan diegu, mesedez ez jotzeko. Hemengo kultura horrela dela esaten digute. Guk erantzuten diegu Euskal Herrian eta Espainian ere lehen horrela zela, baina orain ez dela horrela. Irakasleei ere erakusten ari gara.\nNolakoa da zu lanean ari zaren herria?\n55.000 biztanle inguru ditu. Egurrezko etxoletan bizi da jendea. Nahiko pobrea da eta kaos handia dago kalean: taxian ibiltzen gara gu eta ahuntzak bide erdian ibiltzen dira, jendea ere bai…. Beroa egiten du, hezetasun handia dago.\nZer moduz hartu zaituzte haurrek?\nTxikienak beldurtu egiten dira gu ikusitakoan; ez daude ohituta jende txuria ikusten. 10 urtekoek, berriz, daukaten guztia eskaintzen digute; altxatu egiten dira guri aulkiak uzteko… Madam deitzen digute beti.\nZer ikasi duzu Ghanan?\nIkasi dudan gauzetako bat da hezkuntzak daukan garrantzia. Orain konturatzen naiz, guk daukagun hezkuntza nolakoa den, nahiz eta oraindik zer hobetua badagoen, ondo dagoela beste batzuekin alderatuta. Bestalde, esperientzia ikaragarria bizi izaten ari naiz. Oso gustura nago.\nBele rockzaleak »


Castillon (Pirinio Garaiak) - Wikipedia, entziklopedia askea.\nCastillon ( frantsesez eta ofizialki: Castillon) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 89 biztanle zituen.\nCieutat, Bettes, Argelès-Bagnères, Bonnemazon, Bourg-de-Bigorre eta Uzer\n36 (%43.4) 47 (%56.6)\n2007an Castillon udalerrian erroldatutako biztanleak 89 ziren. Familiak 32 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 45 etxebizitza zeuden, 33 familiaren etxebizitza nagusia ziren, 9 bigarren erresidentzia ziren eta 3 hutsik zeuden. 44 etxeak ziren eta 1apartamentu bat zen. 33 etxebizitza nagusietatik 28 bere jabearen bizilekua ziren, 4 alokairuan okupaturik zeuden eta 1 doan lagata zegoen; 5 etxek bi gela zituzten, 2 etxek hiru zituzten, 9 etxek lau zituzten eta 17 etxek bost zituzten. 30 etxek euren parking plaza propioa zuten azpian. 9 etxetan ibilgailu bat zegoen eta 21 etxetan bat baino gehiago zituzten.\n2007an lan egiteko adina zuten pertsonak 55 ziren, horien artean 44 aktiboak ziren eta 11 inaktiboak ziren. 44 pertsona aktiboetatik 42 lanean zeuden (26 gizon eta 16 emakume) eta 2 langabezian zeuden (1 gizon eta 1 emakume). 11 pertsona inaktiboetatik 5 erretiraturik zeuden, 2 ikasten zeuden eta 4 "bestelako inaktibo" gisa sailkaturik zeuden.\n2000. urtean Castillon udalerrian 19 nekazaritza-ustiategi zeuden, 330 hektarea erabiltzen.\nBettes (1,0 km)\nArgelès-Bagnères (1,1 km)\nUzer (1,9 km)\nEsconnets (2,5 km)\nLies (2,7 km)\nEspieilh (2,7 km)\nMérilheu (3,3 km)\nCieutat (3,7 km)\nBourg-de-Bigorre (3,8 km)\nMultimedia: Castillon (Hautes-Pyrénées)\nAzken aldaketa 18 urria 2021(e)an, 19:27(e)tan


Gaixotasun mental kronikoa duten pertsonei arreta eskaintzen dieten zentro edo zerbitzu soziosanitarioak dira, beren gaitasun eta trebetasun pertsonalak eta harremanetarakoak hobetzera bideratutako prestazioen bitartez, beren garapen pertsonala, gizarteratzea eta ingurunearekiko parte-hartzea bultzatzeko eta, oro har, bizi-kalitatea hobetzeko.\nBeren ohiko ingurunean bilduta dauden zerbitzuetako berezkoak diren intentsitatea eta laguntza-maila behar ez duten ostatu-alternatibetan beren premiak modu egokian ase ezin dituzten gaixotasun mentala duten pertsonei eskaintzen diete arreta.\nMendekotasun egoeran dagoen pertsonatzat baloratuta egotea, I., II. edo III. graduaz, Mendekotasuna Balora tzeko Baremoaren (MBB) arabera.\n185/2015 Dekretua, urriaren 6koa, Gizarte Zerbitzuen Euskal Sistemaren prestazio eta zerbitzuen zorroari buruzkoa 33 art. eta I Eranskina 2.4.3 epigrafea


Hasieratik ekibokatuak | IZARRAIZPETIK\nIgual hasieran bertan ekibokatu ginen, bai. Ekibokatu, euskaldun sortzean. Eta orain zaila egiten da ulertzea nola segitzen dugun iraultzaren alde borrokan. Zaila ulertzea nola segitzen dugun ametsei segika. Zaila da konprenitzea nola ailegatu den jendea ailegatu deneraino, egin duena egiteraino. Begira jartzen zara, ondo obserbatzen duzu eta sufrimendua ikusten duzu, nabarmen ikusten. Maite duzun horregatik preso erori direnak ikusten dituzu; maite duzun horregatik erbesteratu direnak; hil, maite duzun horregatik. Eta zaila da ulertzea. Zaila konprenitzea.\nBaina ondo-ondo begiratzen hasita, maite duzun horregatik zertaraino zauden prest ikusten duzu. Eta obserbatzen duzu bizitza amets horren bueltan egin duzula. Obserbatzen, euskara dela zure territorio libre bakarra, eta territorio libre horren bila daramakizula denboralean. Ez duzula beste lanik ez bada euskara eta Euskal Herria; ez beste lanposturik, ez beste soldatarik.\nEta konturatzen zara kasik dena galtzeko prest egon zarela maite duzun territorio horregatik. Konturatzen, albokoari ia errespetua galdu eta ia dena arriskuan jartzeko prest egon zarela. Hala zaudela.\nEta zaila da ulertzea, zaila konprenitzea, zaila da oso blog honetan azaltzea, baina hitz bakarra okurritzen zait: maitasuna.\n« Heriotza duina Umeak ez du jaten »\nData : 2010/12/10


I: Zer da Zeruba?\nE: Da atseren andiz, ta atsegintasunez beteriko leku zoragarri bat, nun grazian illzirianak, ta guztiz garbiturik egozanak, egongo dirian Jainkua ikusten, ta gozeetan betiraune, edo eternidade osuan.\nI: Nortzuben arimak juango dira Zeru onetara illda beriala?\nE: Pekaturik inoz egin eztabenen arimak, ta pekatu egin dabenenak, baldin eranzun badeutse osoro pekatu guztien zorrak gaiti Jainkuaren Justiziari, negar, egite on, induljenzia, edo penitenzia pekatuben eredukuaz.\nI: Zer egin darue Santubak Zeruban?\nE: Dagoz gozaldi zoragarri baten, ta zoriontasun osuan.\nI: Zer da gozaldi, edo zoriontasun au?\nE: Da Jangoikua arpegiz arpegi ikustia bere amodiuan zurtuba legez geratutia, ta naigabe baga beti egotia, bedeinkazinoiak kantetan Aingerubakaz batera.\nI: Zelakuak izango dira kanta oneek?\nE: Bedeinkatuba izan dedilla gure Jangoiko ona, zerren ezarri eutskuzan bere miserikordia, edo errukitasuneko begiak. Bedeinkatuba izan dedilla geure Redentore maite Jesu Kristo: zerren bere odolaz erosi ginduzan, ta irabazi euskuzan ainbeste grazia, ta gloria andi au. Zuri milla esker Birjina maitagarria: zerren zure bitartetasunak atera euskun geure utsegin guztien parkazinoia.\nSantu ta Santa, Aingeru zorionekuak guztiok gara alkarren senide, ta adiskide.\nI: Beraz andia da Santuben gloria au?\nE: Ain da andia, zein da ez begiz ikusi, ez belarriz enzun, ta ez gizonaren adimentuban sartu leitez, dino San Pablok, Jangoikuak bere serbitzari, ta adiskidentzat prestaurik daukazan atsegin, ta ondasunak.\nI: Zegaiti eztuaz Santuben gorputzak illda laster, arimak legez, Jangoikuaren arpegia ikustera?\nE: Zerren ezagutu eragin gura deuskun Jainkuak, zelan garian illkorrak gorputzez, ta ez arimaz: edo zerren Adanen pekatuba zala bitarte, madarikatu eban esanaz: lurra zara, ta lurrera biurtu biarko dozu.\nI: Noz igongo dabe Zerura onen gorputzak?\nE: Juizioko eguna amaituta beriala, euren arimakaz ostera batu ditezanian.\nI: Zetako sartuko dira orduban santuben gorputzak atsegin leku onetan?\nE: Euren arimakaz lagun izateko glorian, len penitenzia, nekagarri, naigabe, ta egite onetan lagun izan zirian legez.\nI: Zegaz aziko dira euren gorputzak?\nE: Eztabe jakiren biar, ta premiarik eukiko: zerren amaitu iakezan lurreko azi biar, gatx, ta argaltasun guztiak.\nI: Ezagutuko dabe an alkar senide, adiskide ta ezagunak?\nE: Bai, ta ziur; eta orduban geituko da euren senidetasuna, adiskidetasuna, ta ezagueria.\nI: Eta Zerutik ikusiko ditube infernuban dagozanak?\nE: Bai, ta eztabe artuko atsakaberik euren guraso, ta adiskiderik andienak sutan erreten ikusiarren; bada artez dazaube, atan dala Jangoikuaren borondatia.\nI: Zeinbat denpora iraungo dau Zeruko egoera onek?\nE: Jainkuak dirauban artian, edo beti.\nI: Zeintzuk dira Kristinau batek euki biar dituban gurariak?\nE: Zerura juateko Jainkuaren arpegia ikustera pekatu egiteko peligru baga.\nI: Zer egin biar da orretako?\nE: Sarri goguan erabilli, San Gregoriok dinuana. Poztuten gara enzunaz, zein andia, ta zoragarria dan Zeruko atsegintasuna: baña ezin elduko gara euren gozamentura neke andi baga.\nGorde Jainkuaren agindubak osoz, ta ez ikaratu penitenziaren izenaz.\nI: Eta zer atera biar dogu irakurte onetatik?\nE: Esan Jangoikuari noisian beñ Betor gugana zure Erreinuba; baña eginaz bere borondatia. Eta Dabid Erregiaz, Jauna aseko naz edolabere zure gloriara noian denporan.\n2. Geure gatx, ta naigabe guztietan gomutau, Zeruban gozatuko gariala guztiz, ta amaituko jakuzala nekagarri, edo pena guztiak.\n3. Ez inozbere aztu San Pabloren esanaz. Eztaukagu emen egontoki iraunkorra, ezpada gabiltz obago baten billa.\n4. Eta alan artu edozein neke, ta ukatu geure burubari gozagarri ta gurari txar guztiak gerokuak galdu eztaiguzan.


“Xiberoa Zinez” zine zikloa egunotan - Nontzeberri\nHasiera/IKUS-ENTZUN/“Xiberoa Zinez” zine zikloa egunotan\n“Xiberoa Zinez” zine zikloa egunotan\nUrriaren 31n, eta azaroaren 1 eta 2an, Hebentik elkarteak antolaturiko Xiberoa Zinez izeneko zine zikloa egingo da Maulen eta Gameren. Aurtengo ekitaldian, lurra eta poesia uztarturik, Xalbador bertsolaria, Etxahun Iruri, eta okzitaniar Marcela Delpastre poetak berrikusiko dira.\nGaur berton, Mauleko Parropiako gelan, 20:30ean, A fleur de Vie izeneko filma pantailaratuko da. Patrick Cazals da zuzendaria, eta bere filmean Marcela Delpastre laborariaren eguneroko bizitzan murgilduko da ikuslea, barnetik sorturiko obra ere aipatzen delarik.\nHorren ostean, Eneko Dorronsororen Xalbador: izena eta izana filma ikusiko da. Ezagunak dira Xalbadorren bertsoak eta ezaguna txistuak txalo bihurtu zitueneko eguna. Eta ezaguna da Xalbadorren heriotzaren dramatismoa: bere jaioterrian, omenaldi bat egiten zitzaion bitartean. Fernando Aire Etxart (Urepele, Nafarroa Beherea, 1920ko ekainaren 19a – 1976ko azaroaren 7a) Urepeleko Xalbadorrenia etxaldean sortu eta bizi izan zen. Artzain-laboraria zen ogibidez, baina bertsoari eskaini zion bizitza. Bertsolari liriko eta poetikoa, seriostasuna eta malenkonia ordezkatu izan zituen anitzetan; bizitza, familia, baserria, fedea eta natura izan zituen bertsoetako gai.\nAzaroaren 1ean, Gamereko Ager ostatuan, Marcela Delpastre laborariaren inguruko beste bi film pantailaratuko dituzte: L´aubre vielh (Henri Moline, 1977) eta Marcela, parole (Patrick Cazals, 1986).\nAzkenik, azaroaren 2an, Mauleko Ondarearen etxean, Maite Barnetxek zuzenduriko Etxahun Iruri, pastoral idazlea filma emango da. Egun horretan ere, eta horren kariaz, Mixel Etxekopar musikari eta kantariak Etxahun eta Xalbador, parea bai! izeneko hitzaldia emango du.\nArgazkilaritzari eta burgesiari egindako keinu artistikoak, Iruñean


Errezeta Txuri Urdina: nork prestatuko du ogi txigortu onena? - Real Sociedad de Futbol, SAD\nERREZETA TXURI URDINA BM SUPERMERKATUEI ESKER\nNork prestatuko du ogi txigortu onena?\nOgi txigortu goxoa nola prestatu pentsatzeko txanda heldu da. Onenak saria izango du! Joan den astean entsalada bat proposatu genizuen. Oraingo honetan, jakin nahi dugu nola sukaldatzen duzuen hain oinarrizkoa den osagai batekin: ogiarekin. Aukera asko dituzue.\nHau da Virginia Santesteban gure nutrizionistak proposatutako errezeta berria. Jokalariak eta lehen taldeko teknikariak animatu dira eta onena Ander Guevarak prestatu du. Berak eta Virginia Santestebanek aukeratuko dute, hain zuzen ere, jasotzen diren guztien artean zein ogi txigortua den onena. Sasoiko produktuak erabiltzea baloratuko da, baita erabilitako ogiaren kalitatea eta produktu begatelen bat erabiltzea ere.\nLehiaketa honetan parte hartzeko hurrengo pausoak bete beharko dira: zaleek euren sare sozialetan #ErrezetaTxuriUrdina edo #RecetaTxuriUrdin hashtag-a erabili beharko dute ogi txigortuaren argazkiarekin batera. Horretaz gain, izen bat jarri beharko diote eta erabilitako osagaiak aipatu beharko dituzte. Parte hartzeko beste aukera bat redes.sociales@realsociedad.eus helbide elektronikora bidaltzea izango da. Maiatzaren 10a, igandea, amaitu baino lehen bidali beharko da informazio guztia. Astelehenean, Virginia Santestebanek lehiaketaren irabazlea zein den esango du.\nOgi txigortu onena prestatzen duen zaleak BM Supermerkatuetan erabiltzeko 100 euroko kupoia irabaziko du.


sun bat (寸) luzeera unitate bat da Japonian. Sun bat shaku baten hamarrena da eta 1/33 metro balio du, hau da, 3,03 zentimetro. Sun bat hamar partetan zatitzen bada, horietako bakoitza bu bat da.\nsun bat (寸) luzeera unitate bat da Japonian. Sun bat shaku baten hamarrena da eta 1/33 metro balio du, hau da, 3,03 zentimetro. Sun bat hamar partetan zatitzen bada, horietako bakoitza bu bat da. (eu)


Política de Privacidad – Gizlan\nPolítica de PrivacidadGizlan2021-10-14T19:25:12+02:00\nTitularrak bere pribatutasun-politikaren berri ematen dizu, https://gizlansarea.eus webgunearen nabigazioan jaso daitezkeen erabiltzaileen datu pertsonalak tratatzeko eta babesteko.\nAlde horretatik, datu pertsonalak babesteari buruz indarrean dagoen araudia betetzen dela bermatzen du titularrak, Datu Pertsonalak Babesteari eta Eskubide Digitalak Bermatzeari buruzko abenduaren 5eko 3/2018 Lege Organikoan (DBLO GDD) jasoa. Europako Parlamentuaren eta Kontseiluaren 2016/679 (EB) Erregelamendua ere betetzen du, 2016ko apirilaren 27koa, pertsona fisikoen babesari buruzkoa (DBEO).\nWebgunea erabiltzeak berarekin dakar pribatutasun-politika hau eta Lege Oharrean jasotako baldintzak onartzea.\nArduraduna: Gizlan Sarea.\nPosta elektronikoa: info@gizlansarea.eus\nDatu pertsonalen tratamenduan, titularrak printzipio hauek aplikatuko ditu, Datuak Babesteko Europako Erregelamendu berriaren (DBEO) eskakizunekin bat datozenak:\nZilegitasunaren, leialtasunaren eta gardentasunaren printzipioa: Titularrak beti eskatuko du baimena datu pertsonalak tratatzeko. Datu horiek berariazko xede baterako edo gehiagotarako izan daitezke, eta titularrak aldez aurretik jakinaraziko dio erabiltzaileari gardentasun osoz.\nDatuak minimizatzeko printzipioa: Titularrak eskatzen dituen helburuetarako behar-beharrezkoak diren datuak bakarrik eskatuko ditu.\nKontserbazio epea mugatzeko printzipioa: Titularrak bildutako datu pertsonalak tratamenduaren xede edo xedeetarako behar-beharrezkoa den denboran mantenduko ditu. Titularrak helburuaren arabera dagokion kontserbazio epearen berri emango dio erabiltzaileari.\nHarpidetzen kasuan, titularrak aldian-aldian berrikusiko ditu zerrendak, eta denbora askoan ezabatuko ditu erregistro ez-aktiboak.\nIntegritatearen eta konfidentzialtasunaren printzipioa: bildutako datu pertsonalak beren segurtasuna, konfidentzialtasuna eta osotasuna bermatuta egon daitezen tratatuko dira.\nTitularrak behar diren neurriak hartuko ditu hirugarrenek bere erabiltzaileen datuak baimenik gabe eskuratzea edo behar ez bezala erabiltzea saihesteko.\nWebgunean nabigatzeko ez da datu pertsonalik eman behar.\nTitularrak jakinarazten dio bere datu pertsonalei buruz eskubide hauek dituela:\nEzin da erabili datuak eramateko eskubidea.\nEskubide horien erabilera pertsonala da, eta, beraz, interesdunak berak erabili behar du zuzenean, eta zuzenean eskatu behar dio titularrari. Horrek esan nahi du noizbait bere datuak eman dituen bezero, harpidedun edo kolaboratzaile orok titularrarengana jo dezakeela eta gordeta dituen datuei eta datu horiek nola lortu dituen jakiteko informazioa eskatu, datuak zuzentzeko eskatu, tratamenduari aurka egin, haien erabilera mugatu edo titularraren fitxategietan datu horiek ezabatzeko eskatu dezakeela.\nEskubideak erabiltzeko, zure eskaera bidali behar duzu Nortasun Agiri Nazionalaren fotokopia batekin helbide elektroniko honetara: info@gizlansarea.eus\nEskubide horiek erabiltzean ez da sartzen titularrak administrazio, lege edo segurtasun helburuekin gorde behar duen daturik.\nEskubidea duzu babes judizial eragingarria izateko eta kontrol-agintaritzari, kasu honetan, Datuak Babesteko Espainiako Agentziari, erreklamazioa aurkezteko, baldin eta uste baduzu zuri dagozkizun datu pertsonalen tratamenduak Erregelamendua hausten duela.\nTitularrari mezu bat bidaltzeko webgunera konektatzen zarenean, bere buletinera harpidetzen zara, eta informazio pertsonala ematen ari zara. Informazio horren arduraduna titularra da. Informazio horrek datu pertsonalak izan ditzake, hala nola IP helbidea, izen-deiturak, helbide fisikoa, posta elektronikoaren helbidea, telefono zenbakia eta bestelako informazioa. Informazio hori ematean, baimena ematen diozu zure informazioa bildu, erabili, kudeatu eta gorde dezan — hostinet.com —-ek, orrialdeetan deskribatzen den bezala bakarrik:\nTitularraren datu pertsonalak eta tratamenduaren helburua desberdinak dira informazioa atzitzeko sistemaren arabera.\nTitularrak beste helburu batzuetarako erabil ditzake datu pertsonalak:\nLege Oharraren orrian eta lege aplikagarrian jasotako baldintzak betetzen direla bermatzeko. Horren barruan, webguneari biltzen dituen datu pertsonalen konfidentzialtasuna bermatzen lagunduko dioten tresnak eta algoritmoak garatu daitezke.\nErabiltzaileen nabigazioa aztertzeko. Titularrak identifikagarriak ez diren beste datu batzuk jasotzen ditu. Datu horiek erabiltzailearen ordenagailuan deskargatzen diren cookieak erabiliz lortzen dira, webgunean nabigatzen duenean. Horien ezaugarriak eta helburua Cookieen Politikaren orrian zehazten dira.\nSare sozialak kudeatzeko. Titularrak presentzia du sare sozialetan. Titularraren sare sozialetan jarraitzaile egiten bazara, datu pertsonalen tratamendua atal honen bidez arautuko da, bai eta kasuan kasuko sare sozialekoak diren eta aldez aurretik onartu dituen erabilera-baldintzen, pribatutasun-politiken eta sarbide-arauen arabera ere.\nEsteka hauetan kontsulta ditzakezu sare sozial nagusien pribatutasun-politikak:\nTitularrak bere datu pertsonalak erabiliko ditu sare sozialean duen presentzia behar bezala administratzeko, bere jardueren berri emateko eta sare sozialen arautegiek ahalbidetzen duten beste edozein helburutarako.\nTitularrak ez ditu inoiz erabiliko sare sozialetako jarraitzaileen profilak publizitatea banaka bidaltzeko.\nBere datu pertsonalak babesteko, titularrak arrazoizko neurri guztiak hartzen ditu eta industriako jardunbide egokienei jarraitzen die, datu horiek galdu, gaizki erabili, behar ez bezala eskuratu, zabaldu, aldatu edo suntsi ez daitezen.\nWebgunea hostinet.com helbidean dago. Datuen segurtasuna bermatuta dago, horretarako behar diren segurtasun-neurri guztiak hartzen baitituzte. Pribatutasun-politika kontsulta dezakezu informazio gehiago izateko.\nTitularrak Erabiltzaileari jakinarazten dio bere datu pertsonalak ez zaizkiola hirugarren erakundeei lagako, salbu eta datu-lagapen hori legezko betebehar baten babespean badago edo zerbitzu bat emateak tratamendu-arduradun batekin kontratu-harreman baten beharra badakar. Azken kasu horretan, datuak hirugarren bati lagako zaizkio titularrak erabiltzailearen berariazko baimena duenean.\nHala ere, kasu batzuetan beste profesional batzuekin ere egin daitezke lankidetzak. Kasu horietan, erabiltzaileari baimena eskatu beharko zaio, kolaboratzailearen identitatea eta lankidetzaren helburua azaltzeko. Beti segurtasun-estandar zorrotzenekin egingo da.\nWebgune honetako orriek eduki txertatua izan dezakete (adibidez, bideoak, irudiak, artikuluak, etab.). Beste web batzuen eduki txertatuak beste web orria bisitatu izan balu bezala jokatzen du.\nWebgune horiek zuri buruzko datuak bil ditzakete, cookieak erabil ditzakete, hirugarrenen jarraipen-kode gehigarri bat txertatu, eta haien arteko elkarreragina gainbegiratu, kode hori erabiliz.\nWebgune honek behar bezala funtziona dezan, cookie-ak erabili behar dituzu; informazio hori zure web nabigatzailean gordetzen da.\nZure datuak tratatzeko legezko oinarria hau da:\nGoogle Analytics web-analisien zerbitzua da, eta Google, Inc.-ek ematen du. Delaware konpainiaren bulego nagusia 1600 Amphitheatre Parkway, Mountain View (Kalifornia), CA 94043, AEB (“Google”) da.\nGoogle Analytics-ek “cookieak” erabiltzen ditu, zure ordenagailuan dauden testu-artxiboek, titularrari web-gunearen erabiltzaileek egiten duten erabilera aztertzen laguntzeko. Webgunearen (IP helbidea barne) erabilerari buruz cookieak sortzen duen informazioa zuzenean transmititu eta artxibatuko du Googlek Estatu Batuetako zerbitzarietan.\nInformazio gehiago: https://analytics.google.com\nGooglek cookieen erabilerari buruzko pribatutasuna nola kudeatzen duen kontsulta dezakezu, eta beste informazio bat Googleren pribatutasun-politikaren orrian: https://polices.google.com/privacy?hl=es\nGooglek eta haren laguntzaileek erabiltzen dituzten cookie-moten zerrenda ere ikus dezakezu, baita publizitate-cookieen erabilerari buruzko informazio guztia ere hemen:\nGooglek erabiltzen dituen cookie motak\nNola erabiltzen ditu Googlek cookieak publizitatean.\nWebgunean nabigatzean, identifikagarriak ez diren datuak jaso daitezke, besteak beste, IP helbidea, geolokalizazioa, zerbitzuak eta lekuak nola erabiltzen diren, nabigatzeko ohiturak eta identifikatzeko erabili ezin diren bestelako datuak.\nTitularrak ez du bere gain hartuko webgunearen esteken bidez sar daitezkeen beste webguneen datu pertsonalen tratamenduaren ardura.\nTitularrari emandako datuak zuzenak, osoak, zehatzak izateko konpromisoa hartzen duzu, baita behar bezala eguneratuak izateko ere.\nErabiltzailea, webgunearen erabiltzaile den aldetik, webgunera bidalitako datuen egiazkotasunaren eta zuzentasunaren erantzule bakarra da, eta titularra horri buruzko edozein erantzukizunetatik salbuesten du.\nWebgunearen erabiltzaile zaren aldetik, datu pertsonalak babesteko baldintzei buruzko informazioa jaso duzula aitortzen duzu, eta onartzen duzu datu horiek titularraren aldetik tratatzea, pribatutasun-politika honetan adierazitako moduan eta helburuetarako.\nTitularrarekin harremanetan jartzeko, aldizkari batean harpidetzeko edo webgune honetan iruzkinak egiteko, pribatutasun-politika hau onartu behar duzu.\nTitularrak eskubidea du pribatutasun-politika hau aldatzeko, legegintza- edo jurisprudentzia-berrikuntzetara eta industriaren praktiketara egokitzeko.


Glifosatoa eta ni\n2018ko abuztuaren 20a, astelehena | Ordua Euskal Herrian 06:50:57\nGure harremanaren kronologia laburra egingo dut soilik oroimena erabiliz, hau da, sarean gaiaz ikertu gabe. Hitz berria 2017ko udaberrian agertu zen nire bizitzan, gure etxean: Glifosatoa. Erabateko intrusioaren bidetik, produktu ekologikoz osatutako erosketa baten gehigarri eskatu-gabean aurkeztu zen. Gainbegiratu baino ez nuen egin. Ez nintzen gaizki sentitu gaiaz ezer ez jakiteagatik. Gai pila pasatzen dira ohartu gabe. Trenean eserita doan bidaiariari paisaiaren zati handiena leihotik kanpo geratzen den ingurutik pasatzen zaio. Akorduan dut inprimakiak nire arreta finkatzeko gakoa izan zela sinadura bilketa Europa mailakoa izatea. Pestizida toxiko bat Europan debekatzeko eskaera hartatik ulertu nuen: gizakientzat minbizi-sortzailea izan zitekeela eta, hau ziur, ondorio larriak zituela biodibertsitatean. Eta beti indargabe sentiarazten nauen zerbait gehiago: pestiziden gaineko ikerketak ez dituela pestizida industriak agindu eta finantzatu behar, baizik eta instantzia erregulatzaileak berak. “Ejem, kontu ezaguna!”. Lau sinadurarako lekua zegoen, eta herri-ekimen europarra zenez, bisitan etorriko ziren gurasoei ere sinadurak eskatzea otu zitzaidan. Inprimakia sukaldean zintzilik izan nuen haiek etorri ziren arte.\nSinatu zuten. Baina, dena esan behar badut, mesfidantzaz. Ea zer zen glifosato hori. Beraiek ez zekitela ezer horretaz, eta ea zer ote nekien nik. Ez baita nire arloa, benetan. Bidali genituen sinadurak, beste milioitik gora europarrenekin batera. Haurtzaindegiko ama bati entzun nion inprimakiaz, nirekin Yogara doan bati... Antza, zarata handirik egin gabe, baina ahoz-aho, bazebilen ibili, glifosatoa.\nUrte erdira edo izan nituen haren hurrengo berriak. Noren eta Alemaniako nekazaritza ministro kontserbadorearen baiezko botoari esker (sorpresaz!), glifosatoa erabiltzeko baimena hurrengo bost urtetarako luzatuko zela Europan. Nola eta sozialista deituriko alderdiak daraman ingurugiro ministerioaren betoaren kontra, artean bi alderdi handien koalizioa indarrean zegoela, eta alta, koalizio horren araudia urratuz. Noiz eta Merkelen alderdiak, Jamaikaren koloreak lituzkeen gobernu alemaniar batera heltzeko negoziazioek porrot egin zutenez, sozialista traizionatu horiexekin zundaketetan hasi behar zuenean. “Amatxo maitea, benetan?”. Deskalabru hau guztia prentsan agertu zenean glifosatoaren kontrako jarreran argumentu bat nagusitzen zen argi eta garbi: espezien suntsipena. Adituak izan gabe ere, kontzeptu batzuk serio hartzen hasi behar dugu.\nGabonak tartean, aste batzuk pasa dira ostera ere glifosatoaz entzun orduko. Koalizio berririk gabe jarraitzen du Alemaniak (agian ez du BEHAR) eta lagun batek esnatu nau goizean, telefonoz, 300 bat traktore pasa direla bere etxe aurretik. Bere umea entzuten dut atzetik, asaldatuta “Traktor! Traktor!” esaten. Dinosauroak zer diren dakien ume batek leihotik dinosauroak ikusi izan balitu bezain aztoraturik. Nire laguna ere, umearen ama, hunkituta dago, ez zuela gogoan manifestazioa zegoela, elkarrekin joango ahal ginen. Nik ez nekien ezer delako manifestazioaz, beste laborantza baten eta glifosatoaren debekuaren aldekoaz, baina ezin izan dut berarekin joan, umeen gripeak aginduta.\nLagunaren balantzea jaso dut mezu bidez: “160 traktore! Bat Augsburg-etik. Asko hegoaldetik etorriak. Erleen kontuarekin hasi behar dugu”. Badaude bere bidea egiten duten aferak. Baietz erantzun diot, kontatzeko nirekin.\nKanal hauetan artxibatua: Iritzia | Laborantza


Goenaga: "Gipuzkoan esnea produzitzeari utziko diogu" - Onda Vasca\nGoenaga: "Gipuzkoan esnea produzitzeari utziko diogu"\nEhun pertsona baino gehiago parte hartu dute baserritarrek antolaturiko Esne Martxan, bertan esnearen gutxieneko prezioa 0,70 eurotara igotzeko eskatu dute\nGaur goizean gauzatu da ENBA eta EHNEk antolaturiko Esne Martxa.\nBertan ehun ibilgailuk, kotxe eta traktoreak bereziki, parte hartu dute aldarrikapenetan, zeinetan ozen eta argi sektorearen eta produktuaren duintasunaren beharra adierazi duten.\nOnda Vascan Iñaki Goenagarekin hitz egin dute, ENBAko presidentearekin, eta adierazi du zein beharrezkoa den esnearen prezioaren igoera. Urteak daramatzate baserritarrek borroka horrekin, baina, azkenaldian, pentsuaren, argindarraren eta gasoleoaren prezioaren igoera dela eta itota daude, horien empresak aurrera atera ezinik.\nGoenagak adierazi du, egun, merkatuan aurkitzen diren prezioak Espainiako Ministeritzako Prezioen Behatokiak ezarritako gutxieneko prezioa baino baxuagoa dela eta, behintzat 0,70 eurotara igo beharko zela bizirauteko. Momentuz, distribuzio kateko hainbat eragilerekin hitz egin dutela esan du ENBAko presidenteak, bertan aldaketarako prest daudela baina saltokiak ere batu behar direla.\nMomentuz, elkartekoek hilabete bat emango diete eragileei prezioa igotzeko, bestela "Gipuzkoan esnea produzitzeari utziko diogu" hala iragarri du Goenagak.\nEMBA eta EHNEk hilabete bat eman dute esnearen prezioa igotzeko, bestela ekoizteari utziko diote\nENBA eta EHNEk antolaturiko Esne Martxan ehun ibilgailu baino gehiago parte hartu dute aldarrikapen zehatz bat egiteko: esnearen prezioaren igoera. Onda Vascan Iñaki Goenagarekin hitz egin dugu, ENBAko…


Hemen zagoz : Sarrerea > Espiritualitatea - Testiguak > Jainkoaren hitza > Ebanjelioaren eskutik > 2019 / 11 / 6\n2019ko Azaroaren 6a, Asteazkena\nEBANJELIOA ( Lukas 14, 25-33 )\nAldi hartan, jende asko zihoan Jesusekin, eta haietara bihurtuta, honela esan zien:\n- «Inor Nirekin etortzen bada, eta bere aita eta ama, bere emaztea, seme-alabak, anai-arrebak, eta bere burua ere Ni baino maiteago baditu, ezin daiteke nire ikasle izan. Bere gurutzea hartu eta Nirekin ez datorrena, ezin daiteke nire ikasle izan.\nIzan ere, zuetan inork dorre bat egin nahi badu, ez al du lehenengo, eserita, zenbat eralki beharko duen ikusten, bukatzeko hainbat bai ote daukan? Oinarriak jarri eta gero, bukatu-ezinean ikusten dutenek parra egin ez diezaioten, esanez: "Hona hemen, etxegintzan hasi, eta bukatu-ezinik gelditu zen gizona".\nEdo-ta errege batek, beste errege baten aurka gudu egitera ateratzean, ez al du lehenengo, eserita, aztertzen, hogei mila gizonekin datorrenari, hamar milarekin bai ote diezaiokeen gogor egin? Eta ezin badu, hura urruti den bitartean, mandatariak bidaltzen dizkio, bakea eskatzera.\nHorrela zuek ere: dituen guztiak uzten ez dituena, ezin daiteke nire ikasle izan».\n- Jesusen Hitza eta “egin zituen harrigarriak” entzun-ikusita (Lk 13, 17) jendetza handia pilatu zitzaion bere ingurura: orain ahaleginetan ari da bere jarraipenaren eskakizunak argitu nahirik. Lehenengo eta behin, doantasun bidean sartu behar da eta gure afektibitatezko lokarriak eta gure bizitza bera ere erlatibizatu egin behar dira (26. a.: gure testuak “ukatu” jartzen du “gorrotatu” ordez, nahiz eta horrela agertu jatorrizko idazkeran; hebrear esaera bat da, ukapen erradikala adieraziz).\n- Jaungoikoaren Erreinua bilatzea bada lehentasuna duena (Lk 12, 31), jarraipena pobretasunez janzten da (afektibitate-pobretasunez, lurreko ondasun-pobretasunez): “dena” utzi (Lukasek 5, 1-11ra dakarren dei ezaguna den bezala), norbaiten “atzetik” jartzeko (9, 23), norbere gurutzea hartuta (27. a.). Ez da gorrotatzea; bestela baizik, Lukasek 16, 13an dakarrenez, bi nagusi batera zerbitzatu ezina da, gure bizitzan bi absolutu izan ezina. Itxuraz, bizitza alperrik galtzen gaudela dirudi, baina horixe da, izan, bizitza bera salbatzeko bide bakarra, eta hau begi-bistan dago, bizitza salbatzea zertan dagoen ongi aztertu ezkero: seguruenez, ez behintzat lurreko ondasunak pilatzean (Lk 12, 15).\n- Hala ere, egia da Jesusi jarraitze hori behar den bestean aztertu eta erabaki beharra dela: dorre bat jasotzeko behar diren baliabideak ongi baloratzea beharrezko den bezala, eta aurka datorren etsaiari aurpegi emateko adina indarrik baduen, ala bakezkoak egin (28-32. aa.). Gure indar eta ahalmenak zenbaterainokoak diren kontuak atera behar dira (28-32. aa.), baina, -Maisuaren antzera, lagungarri premia izan zuen indartsuarena gogoan hartuta (Lk 3, 16; 22, 43)- “gizakiek ez dezaketena Jaungoikoak badezake” (Lk 18, 27).\n- Atzo bertan, ebanjelioko testuak zera gogoratzen zigun: ezteietara gonbidatuak izan zirenak, mila aitzaki asmatuz, ez zutela aintzat hartu halako ospakizun baten parte hartzea. Hori gogoan dugularik, gaur bere JARRAIPENERA deitzen digun Maisuari entzun beharra dugu, horrek suposatzen dituen eskakizunak argi izanik. “Ukatu” beharra dago, dena utzi, Maisuaren “atzetik” jarraitzeko eta Bera bizi den erara bizitzeko. Eskakizun erradikal honetaraino jotzen du.\n- Izan... “ikasle izatea” da egiten zaigun gonbitea. Baina pertsona osoa hartzen du, eta bere existentzi osoa gelditzen da osorik eta betiko oratuta. Horregatik, beste leku batzuetan, planteamendu hau egiten digu: “bi nagusi” zerbitzatu ezina, bizitzan bi absolutu eduki ezina den bezala. Hainbestean zorrotza da gure Maisua; egia esan, Berak gehiago ezineko erradikaltasunez bizi izan zuen.\n- Ondoren latzak niretzat, guretzat, hortik, ebanjelioko testu horretatik sortzen zaizkigunak! Datorren moduan hartzen badugu behintzat, bere gordintasun, eskakizun eta guzti. Horregatik atzera eragiten digu. Berarengana zabalduz bakarrik, Beragandik datorkigu Espirituaren indarrez, ahal izango dugu “gurutza hartu eta jarraitu” (27. a.). Proposamen honexen aurrean aurkitzen naiz, aurkitzen gara. Zertara joko dugu, anai-arreba?\n“Jesus Jauna, emadazu zure grazia, zure Ebanjelioak nire bizitza hondoraino argi dezan, bertan inolako iluntasun zokorik geldi ez dadin, Zuk niregandik itxaroten duzun moduan jarraitu ahal diezazudan."


Maila goreneko pilotakadak itzuliko dira Daniel Ugartera bi urte ondoan : Antxetamedia\nMaila goreneko pilotakadak itzuliko dira Daniel Ugartera bi urte ondoan (2022-01-06 15:21:20)\nMikel Larralde, Endaiarrak elkarteko presidentea\nMaila goreneko pilotakadak itzuliko dira Daniel Ugartera bi urte ondoan\nPandemiaren ondorioz iaz ezeztatu zen Hendaiako Bixintxo bestetako pilota gaualdia berreskuratzeko esperantzaz lanean ari da Endaiarrak pilota elkartea egunotan. Heldu den urtarrilaren 28an, Elezkano II-Zabaleta eta Laso-Imazen arteko kartela dute begiz jota, baita aitzinetik jokatuko den promozioko Salaberria-Erostarbe eta Larrazabal-Salaverri promozioko partida ere jokatuko da. Mila ikusle inguru bildu ahalko dira harmailetan, COVID19ari aurregiteko neurriak aldatzen ez badira ere, murrizketa gehigarririk ez baititu herriko etxeak aginduko. Eta honen babesari esker, sartzeak 20 eurotan besterik ez dira.\nMikel Larralde, Endaiarrak elkarteko presidenteak azaldu digunez, azken bi urteak zailak izandu dira pilota munduarentzat, eta elkarteak 10 bat jokalari galdu ditu ere, baina gaur egun 150 lagun inguru ari dira pilotan behar neurriekin, baina trebatzen eta emaitza onekin jokatzen ere.\nHalere, Behe Bidasoa 100.000 bat biztanleko eskualdea izanik, pilotaren harrobiaren egoera «beldurgarria» dela aitortzen du Larraldek. «Oso jokalari gutxi daude, eta eskoletara eramateko eta eskualdeko beste pilota elkarteekin lankidetzan pilota eskolari bultzada baten emateko proiektua bagenuen pentsatua, baina pandemiarekin dena gelditu egin da», esan du. Xehetasun guziak eman dizkigu ondoko elkarrizketan.\nOHARRA: Pilota gaualdirako sarrerak erreserbatzeko (partida egun berean ordaindu daitezke), Iparraldetik 0687 53 73 13 eta Hegoaldetik (0033) 687 53 73 13 deitu edo whatsapp bidez datuak eman daitezke. Eta emailez ere, erreserbak egiteko endaiarrak.euskalpilota@orange.fr


Chênehutte-Trèves-Cunault - Wikipedia, entziklopedia askea.\nGennes-Val-de-Loire, Les Rosiers-sur-Loire, Saint-Clément-des-Levées, Saint-Martin-de-la-Place, Saumur eta Verrie\nChênehutte-Trèves-Cunault Frantziako udalerria da, Maine eta Loira departamenduan dagoena, Loirerria eskualdean. 2013an 1.055 biztanle zituen.\n2007an Chênehutte-Trèves-Cunault udalerrian erroldatutako biztanleak 1.055 ziren. Familiak 467 ziren, horien artean 131 pertsona bakarrekoak ziren (54 bakarrik bizi ziren gizonak eta 77 bakarrik bizi ziren emakumeak), 174 seme-alabarik gabeko familiak ziren, 131 seme-alabak dituzten bikoteak ziren eta 31 seme-alabak dituzten guraso-bakarreko familiak ziren.\n2007an 599 etxebizitza zeuden, 468 familiaren etxebizitza nagusia ziren, 91 bigarren erresidentzia ziren eta 40 hutsik zeuden. 581 etxeak ziren eta 15 apartamentuak ziren. 468 etxebizitza nagusietatik 358 bere jabearen bizilekua ziren, 95 alokairuan okupaturik zeuden eta 14 doan lagata zeuden; 4 etxek gela bat zuten, 24 etxek bi zituzten, 79 etxek hiru zituzten, 130 etxek lau zituzten eta 230 etxek bost zituzten. 349 etxek euren parking plaza propioa zuten azpian. 221 etxetan ibilgailu bat zegoen eta 203 etxetan bat baino gehiago zituzten.\nChênehutte-Trèves-Cunault udalerriko biztanleria-piramidea 2009an .\n2007an lan egiteko adina zuten pertsonak 651 ziren, horien artean 455 aktiboak ziren eta 196 inaktiboak ziren. 455 pertsona aktiboetatik 403 lanean zeuden (237 gizon eta 166 emakume) eta 52 langabezian zeuden (18 gizon eta 34 emakume). 196 pertsona inaktiboetatik 84 erretiraturik zeuden, 58 ikasten zeuden eta 54 "bestelako inaktibo" gisa sailkaturik zeuden.\n2009an Chênehutte-Trèves-Cunault udalerrian 480 unitate fiskal zeuden, 1.085,5 pertsonek osaturik. Pertsona bakoitzeko diru-sarrera fiskalaren mediana urteko 17.213 euro zen.\n2007an zeuden 39 komertzioetatik, 1 janari enpresa zen, 8 eraikuntza enpresak ziren, 7 ibilgailuen saltze eta konpontze enpresak ziren, 8 ostalaritza eta jatetxe enpresak ziren, 1 informazio eta komunikazio enpresa zen, 2 finantziazio enpresak ziren, 1 higiezinen enpresa zen, 5 zerbitzu enpresak ziren, 1 administrazio publikoko enpresa zen eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 12 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 margolaria, 1 zurgina, 3 iturginak, 1 argiketaria, 1 ile apaindegia eta 4 jatetxeak.\n2000. urtean Chênehutte-Trèves-Cunault udalerrian 27 nekazaritza-ustiategi zeuden, 874 hektarea erabiltzen.\nBNF: 152616966 (data)


Indiferentzia-kurba - Wikipedia, entziklopedia askea.\nHiru indiferentzia-kurba hiru: eskubira dauden indiferentzia-kurbek baliagarritasun handiagoa ematen diote kontsumitzaileari, ezkerreko kurbarekin alderatuz ondasun batetik gehiago eskuratzen baita, bestearen kontsumoa jeitsi gabe.\nEkonomian, indiferentzia-kurba kontsumitzaileari baliagarritasun berdin eta konstantea ematen dioten bi ondasunen konbinazioak dira, kartesiar diagrama bateko ardatzetan bi ondasunen kopuruak azaltzen direlarik. Kurba hauek beherakorrak dira: baliagarritasun edo gogobetetasun konstante baterako, ondasun batetik gutxiago eskuratzen bada, bestetik gehiago eman beharko da.\nMultimedia: Indifference curves\nOrriaren azken aldaketa: 11 abendua 2019, 18:04.


'Big Beñat' da Korrikako abestirik gustukoena Irutxuloko Hitzaren irakurleentzat : Irutxuloko Hitza\n'Big Beñat' da Korrikako abestirik gustukoena Irutxuloko Hitzaren irakurleentzat\nIRUTXULOKO HITZAk Korrikaren 21 abestiak bildu ditu inkesta batean, donostiarren gustukoena zein den jakiteko. Bost egunetan zehar jasotako bozen arabera, Fermin Muguruzak 2001eko Korrikarako egindako Big Beñat abestia izan da irabazlea, bozen %13,73arekin. Bigarren eta hirugarren postuetan, berriz, 2017ko Korrikaren Zirkorrika abestia eta 1995eko Bizi Ganoraz daude, hurrenez hurren.\nFermin Muguruza bera izan da aurtengo Korrikaren abestia sortzen lagundu duen artistetako bat, Mad Muasel eta La Furiarekin batera. Hirukotearen Klika abestia bederatzigarren postuan geratu da, bozen %4,9arekin. Jarraian, boza gehien jaso dituzten bost abestien zerrenda:\n1- (%13,73) 12. Korrika, 2001: Gasteiz-Baiona, “Mundu bat euskara bildu” (Fermin Muguruza – Big Beñat)\n2- (%11,76) 20. Korrika, 2017: Otxandio-Iruñea, “BatZuk” (Hainbat – Zirkorrika)\n3- (%11,76) 9. Korrika, 1995: Donibane Garazi-Gasteiz, “Jalgi hadi euskaraz” (Maixa eta Ixiar, Alex Sardui, Kepa Junkera – Bizi ganoraz)\n4- (%7,84) 10. Korrika, 1997: Oñati-Bilbo, “Euskal Herria Korrika” (Gozategi – Euskal Herria Korrika)\n5- (%6,86) 3.Korrika, 1983: Baiona-Bilbo, “Euskaraz eta kitto” (Egan)


Eusko Legebiltzarra – Hitzak eta Hotsak\nAukeratu ipuinaren amaiera\nBazen behin bi hizkuntza ofizial zituen herria: axulartarra bata eta zerbantinoa bestea. Herri hura gobernatzen zuten mandatariek zerbantinoa zerabilten herritarrengana zuzentzeko. Herritar asko, aldiz, axulartarrez mintzatzen ziren, nahiz eta kasu gehienetan zerbantinoa ere ulertu.\nHerritarrek ez zuten ulertzen nola herriaren subiranotasunetik bertatik ateratako gobernari haiek muzin egiten zioten euren hizkuntzari.\n(Ipuin honek bi amaiera posible dauka, hautatu zeurea)\nHerritarrak, azkenean, ohitu egin ziren mandatari haien diskurtsora. Arrunt egin zitzaien zerbantinoz entzutea, eta zerbantinoz hasi ziren eurak ere bai.\nEmeki, axulartarra galtzen joan zen, eta txakurren izenetan edota esamolde jakin batzuetan soilik utzi zuen bere arrastoa.\nOrdutik hona, nortasuna galduta, zer ziren ere gogoratzeko gai ere ez dira axulartarrez aritzen zirenen ondorengoak.\nEgoera hura axulartarrez mintzatzen zirenentzat ez ezik, onartezina zen ere zerbantinoa zerabilten askorentzat.\nMespretxuak kaleak berpiztu zituen. Jendea konturatu egin zen bere hizkuntzak zuen balioaz. Mandatarien bizkar ematean ezkutuko interesak ikusi zituzten, herriarentzat mesedegarri izango ez ziren interesen defentsa hain zuzen ere.\nAxulartar hizkuntzak Urrezko Arorako ataria eraiki zuen urte haietan: gero eta hiztun gehiago; musika, literatura eta bestelako arteen emaria biderkatu egin zen…\nAxulartarrez ez zekitenengan ere interesak gora egin zuen. Mugimendu handi hura ikustean, haren partaide izateko beharra sentitu zuten, eta hurbildu egin ziren ordura arte arrotz egiten zitzaien mundura.\nAzkenean, mandatari haiek euren karguak utzi behar izan zituzten, euren interes gorenek kale eginda, eta bidea zabalik utzi zieten atzetik etorri ziren beste batzuei, herriarengandik hurbilago zeudenak.\nUrrezko Arorako ataria igaro eta hizkuntz baten kontzientziak berak, herritarren arteko elkarbizitzan ere bere harri koskortxoa jarri egin zuen. Denak lagunago, denak pozago.\nEta hala izan bazan sar dadila kalabazan…\nOharra: gaur, Sabino Arana Fundazioak euskarari buruzko mahai ingurua antolatu du, Xabier Lapitz kazetaria moderatzaile. Eusko Legebiltzarrean dauden indar politiko guztien ordezkari banak egon behar zuten eztabaidan.\nPP-ren ordezkariak aitzakia jarrita huts egin du (Iñaki Oyárzabal, “y” grekoz eta tildez). PSE alderdiak, aldiz, Vicente Reyes bidali behar zuen hara, baina azken horren aitzakia desagertzea izan da, tutik ere esan barik.\nKasualitatez, edo ez, gaur egun Euskal Autonomia Erkidegoko gobernua mantentzen duten bi alderdien ordezkariak falta izan dira.\nBarka naza barkatu behar nauenak, baina alderdi horiek, halako jarrerekin, batez ere Gobernuko alderdiak, PSE, ez dute daukatena merezi.\nPosted on 2010/10/20 2010/10/20 Categories Bestelakoak, Euskadi, euskara, Eusko Jaurlaritza, PPSOETags Euskadi, euskara, Eusko Jaurlaritza, Eusko Legebiltzarra, gobernua, PP, PSOELeave a comment on Aukeratu ipuinaren amaiera